**APSTIPRINĀTS**

2018.gada 5.decembrī

Daugavpils novada domes

iepirkuma komisijas sēdē,

protokols Nr. 1

**Atklāta konkursa**

**„DAUGAVPILS NOVADA PAŠVALDĪBAS CEĻU PĀRBŪVE”**

**NOLIKUMS**

Iepirkuma identifikācijas Nr.: **DND 2018/38 ELFLA**

Daugavpils, 2018

**I.vispārīgā informācija**

1. Iepirkuma identifikācijas numurs – **DND 2018/38**.
2. Iepirkuma procedūra – atklāts konkurss “**Daugavpils novada pašvaldības ceļu pārbūve**”.
3. **Iepirkuma metode –** iepirkums - Publisko iepirkumu likuma (turpmāk – PIL) 8.panta pirmās daļas 1.punkta kārtībā **– atklāts konkurss.**
4. **Pasūtītājs**:

Daugavpils novada dome,

Reģistrācijas numurs 90009117568,

Rīgas iela 2, Daugavpils, LV 5401

Valsts kase, kods TRELLV22, konts LV37TREL9807280440200

Kontaktinformācija: tālrunis: 65422238, fakss: 65476810

e-pasta adrese: [dome@daugavpilsnovads.lv](mailto:dome@daugavpilsnovads.lv)

Darba laiks: Pirmdienās no 8.30 - 18.00, otrdienās - ceturtdienās no 8.00 - 16.30, piektdienās no 8.00 - 15.30, pārtraukums - 12.00 - 12.30.

1. **Pasūtītāja kontaktpersonas:**
   1. jautājumos par iepirkuma nolikumu: Iveta Pundure, Iepirkumu nodaļas vadītāja, tālr.: 654 22214, fakss 654 76810, e-pasta adrese: [iveta.pundure@dnd.lv](mailto:iveta.pundure@dnd.lv);
   2. jautājumos par iepirkuma priekšmetu: Anita Pabērza, Komunālās saimniecības nodaļas transporta tīklu inženiere, tālr.: 65422235, fakss 654 76810, e-pasta adrese: [anita.paberza@dnd.lv](mailto:anita.paberza@dnd.lv)
2. Iepirkums tiek finansēts ar pašvaldības, valsts un ES atbalstu pasākumā “Pamatpakalpojumi un ciemu atjaunošana lauku apvidos”.
3. **Piedāvājuma izvērtēšanas kritērijs** ir saimnieciski visizdevīgākais piedāvājums, kuru nosaka, ņemot vērā tikai cenu (pasūtītājs izvēlēsies piedāvājumu, kas būs atbilstošs visām iepirkuma procedūras dokumentācijas prasībām un kura cena būs zemākā).Par saimnieciski visizdevīgāko piedāvājumu tiks atzīts piedāvājums ar zemāko cenu, ņemot vērā, ka ir detalizēta tehniskā specifikācija un citiem kritērijiem nav būtiskas nozīmes piedāvājuma izvēlē.
4. Līguma izpildes vieta: Daugavpils novada Maļinovas, Demenes un Vecsalienas pagastu administratīvā teritorija.
5. Iepirkuma nolikums ar visiem pielikumiem ir brīvi pieejams EIS e-konkursu apakšsistēmā [www.eis.gov.lv](http://www.eis.gov.lv) un Daugavpils novada domes mājas lapā <https://www.daugavpilsnovads.lv/pasvaldiba/iepirkumi_saraksts/>.
6. Ar Nolikumu papīra formātā piegādātājs var iepazīties Daugavpils novada domes Iepirkumu nodaļā (1.stāvs, 16. kabinets), Rīgas ielā 2, Daugavpilī, pirmdienās no 8.30 - 18.00, otrdienās - ceturtdienās no 8.00 - 16.30, piektdienās no 8.00 - 15.30, pārtraukums - 12.00 - 12.30, iepriekš sazinoties ar Nolikuma 5.punktā norādītajām kontaktpersonām.
7. Informācijas apmaiņa starp pasūtītāju un pretendentiem iepirkuma ietvaros notiek valsts valodā rakstiski pa pastu, faksu vai elektroniski. Pa e-pastu saņemtā informācija uzskatāma par saņemtu, ja Pasūtītāja kontaktpersona nosūtījusi apstiprinošu e-pasta atbildes vēstuli tās sūtītājam vienas darba dienas laikā.
8. Ja ieinteresētā persona ir laikus pieprasījusi papildu informāciju par konkursa dokumentos iekļautajām prasībām, pasūtītājs to sniedz piecu darbdienu laikā, bet ne vēlāk kā sešas dienas pirms piedāvājumu iesniegšanas termiņa beigām. Papildu informāciju Pasūtītājs nosūta ieinteresētajam piegādātājam, kas uzdevis jautājumu, un vienlaikus ievieto šo informāciju EIS e-konkursu apakšsistēmā [www.eis.gov.lv](http://www.eis.gov.lv) un pasūtītāja profilā pie Nolikuma <https://www.daugavpilsnovads.lv/pasvaldiba/iepirkumi_saraksts/>, kurā ir pieejami iepirkuma dokumenti, norādot arī uzdoto jautājumu.
9. Ieinteresēto piegādātāju pienākums ir pastāvīgi sekot līdzi aktuālajai informācijai EIS e-konkursu apakšsistēmā [www.eis.gov.lv](http://www.eis.gov.lv) un Pasūtītāja interneta mājas lapā <https://www.daugavpilsnovads.lv/pasvaldiba/iepirkumi_saraksts/> un ievērot to sagatavojot piedāvājumu.

**III. Iepirkuma priekšmets**

1. Iepirkuma priekšmets ir Daugavpils novada pašvaldības ceļu pārbūve, atbilstoši Nolikumam un Nolikuma pielikumos noteiktajām prasībām.
2. Iepirkuma priekšmeta **CPV kods 45233120-6.** (Ceļu būvdarbi).
3. Iepirkuma priekšmets **ir** sadalīts daļās, ņemot vērā, ka iepirkuma sadalīšana daļās ir finansiāli izdevīga un tehnoloģiski efektīva:

|  |  |
| --- | --- |
| Daļas nr. | Būves nosaukums saskaņā ar būvprojektu |
| 1. | Daugavpils novada pašvaldības ceļa “Valsts ceļš - Kurpeņiški – Janciški” pārbūve Maļinovas pagastā |
| 2. | Daugavpils novada pašvaldības ceļu “Bērzkalni-Razvilka” Demenes pagastā un Daugavpils novada pašvaldības ceļa “Zeitiški –Tartaks” Vecsalienas pagastā, pārbūve |

1. Šī nolikuma izpratnē Darbs ir iepirkuma līguma priekšmets. Darba detalizēts sastāvs sniegts nolikuma 4.pielikumā „Būvdarbu līgums (projekts)” un 5.pielikumā „Būvprojekti” (t.sk. „Darbu daudzumu saraksts”).
2. Darbu izpildes termiņi neieskaitot tehnoloģiskos pārtraukumus:

|  |  |  |
| --- | --- | --- |
| Daļas Nr. | Būves nosaukums saskaņā ar būvprojektu | Darbu izpildes laiks pēc būvdarbu uzsākšanas,  izņemot ziemas tehnoloģisko pārtraukumu līdz būvdarbu pabeigšanas akta sastādīšanai  dienās |
| 1. | Daugavpils novada pašvaldības ceļa “Valsts ceļš - Kurpeņiški – Janciški” Maļinovas pagastā | 180 |
| 2. | Daugavpils novada pašvaldības ceļu “Bērzkalni-Razvilka” Demenes pagastā | 120 |
| Daugavpils novada pašvaldības ceļa “Zeitiški –Tartaks” pārbūve Vecsalienas pagastā | 180 |

1. Par katru iepirkuma daļu tiks pieņemts atsevišķs iepirkuma komisijas lēmums un tiks slēgts atsevišķs iepirkuma līgums.

**IV. Pretendents**

1. Piedāvājumu drīkst iesniegt:
   1. piegādātājs, kas ir juridiska vai fiziska persona (turpmāk tekstā – Pretendents);
   2. piegādātāju apvienība (turpmāk tekstā arī – Pretendents) nolikuma 1. pielikumā „Pieteikums dalībai iepirkumā” norādot visus apvienības dalībniekus. Pretendenta piedāvājumam jāpievieno visu apvienības dalībnieku parakstīta vienošanās par dalību iepirkuma procedūrā, katram apvienības dalībniekam izpildei nododamo Darba daļu apjoms procentos no līgumcenas un darbi no Darbu daudzuma saraksta) un pārstāvības tiesībām parakstīt un iesniegt piedāvājumu. Ja ar piegādātāju apvienību tiks nolemts slēgt iepirkuma līgumu, tad pirms iepirkuma līguma noslēgšanas piegādātāju apvienībai būs jāpierāda, ka tās rīcībā būs šī līguma izpildei vajadzīgie šo personu resursi ( piemēram noslēdzot sabiedrības līgumu (oriģināls Civillikuma 2241. – 2280. pantā noteiktajā kārtībā un vienu tā eksemplāru vai kopija, ja tiek uzrādīts oriģināls) iesniedzot Pasūtītājam vai nodibinot personālsabiedrību);
   3. personālsabiedrība (pilnsabiedrība vai komandītsabiedrība) (turpmāk tekstā arī – Pretendents) nolikuma 1. pielikumā „Pielikums dalībai iepirkumā” norādot visus sabiedrības dalībniekus.

**V. Piedāvājuma iesniegšanas laiks, vieta un kārtība**

1. Piedāvājumu iesniegšanas veids – ELEKTRONISKI. Interaktīva palīdzība pretendentiem, kā sagatavot un iesniegt piedāvājumu e-konkursu apakšsistēmā izsludinātai iepirkuma procedūrai, ir atrodama Elektronisko iepirkumu sistēmas mājas lapā <http://paligs.eis.gov.lv/piegadatajiem/N_0_1.html> (latviešu valodā), <http://paligs.eis.gov.lv/suppliers/> (angļu valodā).
2. Piedāvājumu jāiesniedz līdz **2019.gada 11.janvāra plkst.:11.00**, augšupielādējot piedāvājumu EIS e-konkursu apakšsistēmā [www.eis.gov.lv](http://www.eis.gov.lv), un tie tiks atvērti tūlīt pēc piedāvājumu iesniegšanas termiņa beigām Daugavpils novada domē, Daugavpilī, Rīgas iela 2, izņemot PIL 68. panta septītajā daļā minēto gadījumu. PIL 68. panta septītajā daļā minētajā gadījumā Pasūtītājs EIS e-konkursu apakšsistēmā publicē informāciju par piedāvājumu atvēršanas sanāksmes atcelšanu un neatver iesniegtos piedāvājumus. Ja iesniegumu izskatīšanas komisija pieņem PIL 71.panta otrās daļas 1.punktā minēto lēmumu vai administratīvā lieta tiek izbeigta, Pasūtītājs EIS e-konkursu apakšsistēmā publicē informāciju par piedāvājumu atvēršanas sanāksmes laiku, kā arī informē par to Pretendentus vismaz trīs darbdienas iepriekš. Ja iesniegumu izskatīšanas komisija pieņem PIL 71. panta otrās daļas 3. punktā vai trešajā daļā minēto lēmumu, Pasūtītājs neatver iesniegtos piedāvājumus.
3. Ārpus EIS e-konkursu apakšsistēmas iesniegtie piedāvājumi tiks atzīti par neatbilstošiem Nolikuma prasībām.
4. Iesniegto piedāvājumu Pretendents var atsaukt vai grozīt tikai līdz piedāvājumu iesniegšanas termiņa beigām. Grozījumi vai atsaukums ir iesniedzami TIKAI ELEKTRONISKI, izmantojot EIS e-konkursu apakšsistēmu. Atsauktos piedāvājumus un pēc piedāvājumu iesniegšanas termiņa beigām iesniegtos piedāvājumus neatver.
5. Piedāvājuma maiņas gadījumā par piedāvājuma iesniegšanas laiku tiek uzskatīts pēdējā piedāvājuma iesniegšanas brīdis.
6. Visa nolikumā noteiktā informācija Pretendentam jāiesniedz elektroniski. Informācijas sagatavošanā un iesniegšanā jāievēro sadaļā “Prasības” norādītās formas un norādes. Konstatējot neatbilstību starp nolikumā norādītajām veidnēm un EIS e-konkursu apakšsistēmā publicētajām veidnēm, par prioritārām uzskatāmas nolikumā iekļautās veidnes.
7. Piedāvājums jāparaksta personai, kura likumiski tiesīga pārstāvēt Pretendentu, vai ir pilnvarota pārstāvēt Pretendentu šajā iepirkuma procedūrā.
8. Iesniedzot piedāvājumu elektroniski, Pretendents ir tiesīgs ar vienu drošu elektronisko parakstu vai EIS sistēmas piedāvāto parakstu parakstīt visus dokumentus kā vienu kopumu (PIL 38. panta astotā daļa).
9. Pretendents sedz visus izdevumus, kas ir saistīti ar piedāvājuma sagatavošanu un iesniegšanu Pasūtītājam.
10. Piedāvājumu atvēršana notiek, izmantojot EIS e-konkursu apakšsistēmā pieejamos rīkus piedāvājumu elektroniskai saņemšanai un atvēršanai.
11. Piedāvājumu atvēršanas sanāksmē var piedalīties jebkura ieinteresētā persona.
12. Iesniegto piedāvājumu atvēršanas procesam var sekot līdzi tiešsaistes režīmā EIS e-konkursu apakšsistēmā.
13. Sākot piedāvājumu atvēršanas sanāksmi, tās vadītājs visiem klātesošajiem paziņo Iepirkumu komisijas (turpmāk – Komisija) sastāvu.
14. Piedāvājumu atvēršanas sēdē iegūtos datus norāda Pretendentu finanšu piedāvājuma apkopojumā, ko ievieto EIS e-konkursu apakšsistēmā [www.eis.gov.lv](http://www.eis.gov.lv) pie šī iepirkuma dokumentiem.
15. Ja pretendents piedāvājuma datu aizsardzībai izmantojis piedāvājuma šifrēšanu (saskaņā ar Nolikuma 39.3.apakšpunktu), pretendentam ne vēlāk kā 15 (piecpadsmit) minūtes pēc piedāvājumu iesniegšanas termiņa beigām, komisijai jāiesniedz elektroniskā atslēga ar paroli šifrētā dokumenta atvēršanai.
16. Piedāvājumu vērtēšanu un lēmuma pieņemšanu komisija veic slēgtā sēdē.

**VI. Piedāvājuma nodrošinājums**

1. Iesniedzot piedāvājumu, pretendents iesniedz piedāvājuma nodrošinājumu 38.punktā noteiktajā apmērā bankas garantijas veidā, kuru izsniedza Latvijas Republikā vai citā Eiropas Savienības, vai Eiropas Ekonomiskās zonas dalībvalstī reģistrēta banka vai apdrošināšanas polises veidā, kuru izsniedza Latvijas Republikā vai citā Eiropas Savienības, vai Eiropas Ekonomiskās zonas dalībvalstī reģistrēta apdrošināšanas sabiedrība, vai ieskaita nodrošinājuma summu pasūtītāja 4.punktā norādītajā kontā ar norādi: „Atklāta konkursa „Daugavpils novada pašvaldības ceļu pārbūve” iepirkuma identifikācijas Nr.DND2018/38 ELFLA \_\_\_\_\_\_.daļa , piedāvājuma nodrošinājums”.
2. Piedāvājuma nodrošinājums noteikts šādos apmēros:

38.1. 1. daļa EUR **7000 (septiņi tūkstoši *euro*)**;

38.2. 2. daļa EUR **8000 (astoņi tūkstoši *euro*).**

1. Piedāvājuma nodrošinājums ir spēkā īsākajā no šādiem termiņiem:
   1. līdz iepirkuma līguma noslēgšanai;
   2. 6 (sešus) mēnešus skaitot no iepirkuma atvēršanas dienas.
2. Attiecībā uz pretendentu, kura piedāvājums izraudzīts saskaņā ar piedāvājuma izvēles kritēriju, piedāvājuma nodrošinājumam jābūt spēkā līdz dienai, kad viņš iesniedz pasūtītājam līguma nodrošinājumu.
3. Nodrošinājuma devējs izmaksā pasūtītājam piedāvājuma nodrošinājuma summu vai pasūtītājs ietur pretendenta iemaksāto piedāvājuma nodrošinājumu, ja:

41.1.pretendents atsauc savu piedāvājumu, kamēr ir spēkā piedāvājuma nodrošinājums;

41.2. pretendents, kura piedāvājums izraudzīts saskaņā ar piedāvājuma izvēles kritēriju, neparaksta līgumu pasūtītāja noteiktajā termiņa;

41.3. pretendents, kura piedāvājums izraudzīts saskaņā ar piedāvājuma izvēles kritēriju, pasūtītāja noteiktajā termiņā nav iesniedzis pasūtītājam iepirkuma nolikumā un iepirkuma līgumā paredzēto saistību izpildes nodrošinājumu.

1. Pretendenta nosaukumam piedāvājuma nodrošinājuma dokumentā jābūt tādam pašam kā Pretendenta nosaukumam piedāvājumā. Ja pretendents ir personu apvienība vai personālsabiedrība, tad piedāvājuma nodrošinājumam jābūt noformētam tā, ka tas attiecas uz visiem Pretendenta dalībniekiem.
2. Pasūtītājs var rakstiski lūgt, lai Pretendents pagarina piedāvājuma nodrošinājuma derīguma termiņu (kopumā nepārsniedzot sešus mēnešus, skaitot no piedāvājumu atvēršanas dienas). Ja pretendents piekrīt pagarināt piedāvājuma nodrošinājuma derīguma termiņu, tas pasūtītāja noteiktajā termiņā iesniedz piedāvājuma nodrošinājumu par pagarināto termiņu.
3. Pretendenta piedāvājums, kam nebūs pievienots piedāvājuma nodrošinājums (bankas garantija vai apdrošināšanas polise ar pievienotu apdrošināšanas prēmijas samaksu apliecinošo dokumentu vai maksājuma uzdevums par piedāvājuma nodrošinājuma iemaksu, kas noteiktajā kārtībā apliecināts kredītiestādē un piedāvājuma nodrošinājuma summa nebūs ienākusi Pasūtītāja kontā piecu darba dienu laikā no piedāvājumu atvēršanas dienas) tiks atzīts par konkursa prasībām neatbilstošu un netiks izskatīts.
4. Pasūtītājs atgriež Pretendentam piedāvājuma nodrošinājumu iemaksāto summu 5 (piecu) darba dienu laikā, skaitot no dienas, kad iestājies kāds no nolikuma 39. un 40.punktā minētajiem termiņiem.

## PIEDĀVĀJUMĀ IEKĻAUJAMIE DOKUMENTI UN NOFORMĒJUMS

1. Piedāvājums jāiesniedz ELEKTRONISKI EIS e-konkursu apakšsistēmā.
2. Piedāvājumā jāiekļauj:
   1. piedāvājuma nodrošinājuma oriģināls, kas parakstīts ar drošu elektronisko parakstu *(Ja dokuments parakstīts ar ārvalstu elektronisko parakstu, Pretendentam EIS e-konkursu apakšsistēmā jānorāda interneta saite uz vietni, kurā bez maksas var pārbaudīt parakstu)* unapdrošināšanas prēmijas samaksu apliecinošs dokuments (skatīt EIS e-konkursu apakšsistēmā šī iepirkuma sadaļā “Prasības”; turpmāk - sadaļa “Prasības”);
   2. atbilstoši nolikuma 1. pielikumam sagatavots un atbilstoši nolikuma 53.punktam parakstīts “Pieteikums dalībai iepirkuma procedūrā” (skatīt sagatavoto veidni sadaļā “Prasības”);
   3. Atbilstoši nolikuma 53.punktam parakstīts **finanšu piedāvājums**, kas sastāv no:
      1. EIS e-konkursu apakšsistēmas finanšu piedāvājuma ievadlaukā norādītās piedāvātās līgumcenas (skatīt sadaļā “Prasības”);
      2. aizpildīts “Darbu daudzumu saraksts” tabula (skatīt sagatavoto veidni sadaļā “Prasības”).
   4. Pretendenta kvalifikācijas (atlases) dokumenti:
      1. vienošanās atbilstoši 20.2. vai 63.1.punkta prasībām;
      2. Latvijā reģistrētiem komersantiem: dokuments par pilnvarotās personas tiesībām pārstāvēt komercsabiedrību, parakstot piedāvājumu un citus piedāvājumā iekļautos dokumentus, ja minētā persona nav komercreģistrā reģistrēts komersanta likumiskais pārstāvis. Ārvalstī reģistrētiem komersantiem: kompetentās institūcijas izziņa vai attiecīgajā valstī noteiktā kārtībā veikta izdruka no komersantu reģistra vai cits dokuments par Pretendenta likumiskā pārstāvja vai pilnvarotās personas tiesībām pārstāvēt komercsabiedrību, parakstot piedāvājumu, kā arī tādas komercsabiedrības likumiskā pārstāvja vai pilnvarotās personas tiesībām pārstāvēt komercsabiedrību, kuras vārdā persona ir parakstījusi kādu no šādiem dokumentiem: a) nolikuma 20.2. vai 63.1. punktā minēto vienošanos, b) jebkura veida apliecinājumu, kas izsniegts atbilstoši Publisko iepirkumu likuma (turpmāk arī – PIL) 45. panta astotās daļas un 46. panta ceturtās daļas noteikumiem (skatīt sadaļā “Prasības”);
      3. atbilstoši nolikuma 2.pielikuma „Kvalifikācijas prasības” 1.punkta 1.1.apakšpunkta prasībām aizpildīta tabula par Pretendenta finanšu apgrozījumu (skatīt sadaļā “Prasības”);
      4. atbilstoši nolikuma 2. pielikuma „Kvalifikācijas prasības” 1.punkta 1.2.apakšpunkta prasībām sagatavots Pretendenta apliecinājums (brīvā formā), ka pretendentam tā uzvaras un iepirkuma līguma slēgšanas gadījumā tiks izsniegts neatsaucams līguma nodrošinājums bankas garantijas vai apdrošināšanas polises veidā 5 % (piecu procentu) apmērā no līguma summas (bez PVN), nodrošinot tā spēkā esamību uz visu līguma darbības laiku, kā arī garantijas laika nodrošinājums apdrošināšanas polises veidā 5 % (piecu procentu) apmērā no līguma summas, nodrošinot tā spēkā esamību uz līgumā paredzēto garantijas laiku (60 mēneši).
      5. atbilstoši nolikuma 2. pielikuma „Kvalifikācijas prasības” 2. punkta 2.2. apakšpunkta prasībām aizpildīta tabula (skatīt sagatavoto veidni sadaļā “Prasības”) par 2.pielikuma „Kvalifikācijas prasības” 2. punkta 2.1.apakšpunktā noteikto Pretendenta pieredzi, klāt pievienojot pieredzi apliecinošus dokumentus;
      6. atbilstoši nolikuma 2.pielikuma „Kvalifikācijas prasības” 2.3.punkta 2.3.2.apakšpunkta prasībām aizpildīta tabula (skatīt sagatavoto veidni sadaļā “Prasības”) par 2.pielikuma „Kvalifikācijas prasības” 2.3.punkta 2.3.1.apakšpunktā noteikto piedāvātā atbildīgā būvdarbu vadītāja pieredzi, klāt pievienojot būvdarbu vadītāja pieredzi apliecinošus dokumentus. Pēc izvēles – jāpievieno būvdarbu vadītāja būvprakses sertifikāta kopija vai jānorāda atsauce (saite) uz publiskā reģistrā pieejamu informāciju par patstāvīgās prakses tiesībām nolikumā noteiktajā būvniecības jomā un darbības sfērā. Pretendenta piedāvātā atbildīgā būvdarbu vadītāja izglītībai un profesionālajai kvalifikācijai jāatbilst speciālista reģistrācijas valsts prasībām profesionālo pakalpojumu sniegšanai. Papildus tam Pretendents iesniedz apliecinājumu, ka gadījumā, ja ar Pretendentu tiks noslēgts iepirkuma līgums, tas ne vēlāk kā 7 (septiņu) dienu laikā no iepirkuma līguma noslēgšanas normatīvajos aktos noteiktajā kārtībā iesniegs atbildīgajām iestādēm deklarāciju par īslaicīgu profesionālo pakalpojumu sniegšanu Latvijas Republikā reglamentētajā profesijā kā arī iesniegs pasūtītājam atzīšanas institūcijas izsniegto atļauju par īslaicīgo pakalpojumu sniegšanu (vai arī atteikumu izsniegt atļauju), tiklīdz speciālists to saņems. Minētais speciālists savu darbību pie līguma izpildes drīkst uzsākt tikai pēc atļaujas, no atzīšanas institūcijas, saņemšanas. Ja ārvalsts speciālistam ir izsniegts būvspeciālista sertifikāts Latvijas Republikā, tad Pretendenta apliecinājums nav jāiesniedz;
      7. atbilstoši nolikuma 2.pielikuma “Kvalifikācijas prasības” 2.4.punkta prasībām jāuzrāda Pretendenta apakšuzņēmēji (tai skaitā, apakšuzņēmēji, uz kuru iespējām kvalifikācijas pierādīšanai Pretendents balstās) un apakšuzņēmēju apakšuzņēmēji, un katram no tiem izpildei nododamā būvdarbu daļa (skatīt sagatavoto veidni sadaļā “Prasības”).
   5. Tehniskais piedāvājums:

4.7.5.1. atbilstoši nolikuma 3. pielikuma „Darba organizācija” prasībām sagatavots apraksts „Darba organizācija” un tam pievienotie dokumenti(*Iepirkuma 2.daļā aprakstu “Darba organizācija” jāiesniedz par katru objektu atsevišķi*).

1. Saskaņā ar Publisko iepirkumu likuma 49. pantu Pasūtītājs pieņem Eiropas vienoto iepirkuma procedūras dokumentu kā sākotnējo pierādījumu atbilstībai paziņojumā par līgumu vai iepirkuma procedūras dokumentos noteiktajām pretendentu atlases prasībām. Ja Pretendents izvēlējies iesniegt Eiropas vienoto iepirkuma procedūras dokumentu, tas iesniedz šo dokumentu arī par katru personu, uz kuras iespējām Pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, un par katru tā norādīto apakšuzņēmēju, kura veicamo būvdarbu vērtība ir vismaz 10 procenti no iepirkuma līguma vērtības. Piegādātāju apvienība iesniedz atsevišķu Eiropas vienoto iepirkuma procedūras dokumentu par katru tās dalībnieku (Eiropas vienotais iepirkuma dokuments pieejams Eiropas Komisijas mājaslapā: <https://ec.europa.eu/growth/tools-databases/espd>, kā arī word formātā Iepirkumu uzraudzības biroja mājaslapā ). Pretendents var Pasūtītājam iesniegt Eiropas vienoto iepirkuma dokumentu, kas ir bijis iesniegts citā iepirkuma procedūrā, ja apliecina, ka tajā iekļautā informācija ir pareiza. Šajā punktā noteiktajā gadījumā Pretendentam kopā ar piedāvājumu nav jāiesniedz nolikuma 47.punktā norādītie dokumenti attiecībā uz kvalifikācijas prasību un izslēgšanas nosacījumu atbilstību. Ja Pretendents, kuram būtu piešķiramas iepirkuma līguma slēgšanas tiesības, ir iesniedzis Eiropas vienoto iepirkuma procedūras dokumentu kā sākotnējo pierādījumu atbilstībai pretendentu atlases prasībām, kas noteiktas paziņojumā par līgumu vai iepirkuma procedūras dokumentos, iepirkuma komisija pirms lēmuma pieņemšanas par iepirkuma līguma slēgšanas tiesību piešķiršanu pieprasa iesniegt dokumentus, kas apliecina Pretendenta atbilstību pretendentu atlases prasībām. Pasūtītājs nepieprasa tādus dokumentus un informāciju, kas ir tā rīcībā vai ir pieejama publiskās datubāzēs.
2. Visa nolikumā noteiktā informācija Pretendentam jāiesniedz elektroniski. Informācijas sagatavošanā un iesniegšanā jāievēro sadaļā “Prasības” norādītās formas un norādes. Konstatējot neatbilstību starp nolikumā norādītajām veidnēm un EIS e-konkursu apakšsistēmā publicētajām veidnēm, par prioritārām uzskatāmas nolikumā iekļautās veidnes.
3. Piedāvājuma dokumentiem jābūt latviešu valodā. Ārvalstu institūciju izdotie dokumenti var būt svešvalodā ar pievienotu tulkojumu latviešu valodā. Par dokumentu tulkojuma atbilstību oriģinālam atbild Pretendents.
4. Piedāvājumā vai pēc iepirkuma komisijas pieprasījuma drīkst iesniegt tikai tādus dokumentus, kuriem ir juridisks spēks. Lai dokuments iegūtu juridisku spēku, tam jābūt izdotam un noformētam atbilstoši Dokumentu juridiskā spēka likumam, bet ārvalstī izsniegtam publiskam dokumentam jābūt noformētam vai legalizētam atbilstoši Dokumentu legalizācijas likuma prasībām. Iesniedzot piedāvājumu elektroniski, Pretendents ir tiesīgs ar vienu drošu elektronisko parakstu vai EIS sistēmas piedāvāto parakstu parakstīt visus dokumentus kā vienu kopumu. (PIL 38. panta astotā daļa.).
5. Pretendents piedāvājuma noformēšanā ievēro Elektronisko dokumentu likumā un Ministru kabineta 2005.gada 28.jūnija noteikumos Nr.473 “Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām” noteiktās prasības attiecībā uz elektronisko dokumentu, kā arī drukātas formas dokumentu elektronisko kopiju noformēšanu un to juridisko spēku. Pretendents ir tiesīgs apliecināt visus piedāvājumā esošos atvasinātos dokumentus un tulkojumus, iesniedzot vienu kopēju apliecinājumu, kas attiecas uz visiem atvasinātajiem dokumentiem un tulkojumiem.
6. Piedāvājums jāparaksta personai, kura likumiski pārstāv Pretendentu, vai ir pilnvarota pārstāvēt Pretendentu šajā iepirkuma procedūrā.
7. Piedāvājuma grozījumi vai paziņojums par piedāvājuma atsaukšanu jānoformē un jāiesniedz tāpat kā piedāvājums, attiecīgi norādot „Piedāvājuma grozījumi” vai „Piedāvājuma atsaukums”.
8. Pretendents piedāvājumā norāda tās piedāvājuma daļas, kuras satur komercnoslēpumu, ja tādas ir.

## PASKAIDROJUMI PAR FINANŠU PIEDĀVĀJUMU

1. Finanšu piedāvājumā Pretendents aizpilda nolikuma 5. pielikumā iekļauto formu „Darbu daudzumu saraksts”, norādot vienības cenas ar precizitāti divi cipari aiz komata. Piedāvātā līgumcena – „C” rinda no Darbu daudzumu saraksta, jāieraksta EIS e-konkursu apakšsistēmas Finanšu piedāvājuma sadaļas ievadlaukā (skatīt sadaļā “Prasības”).
2. Piedāvātā līgumcena jānosaka *euro*.
3. Katrā vienības cenā jāietver visi nodokļi, nodevas un maksājumi un visas saprātīgi paredzamās ar konkrētā darba izpildi saistītās izmaksas, izņemot pievienotās vērtības nodokli.
4. Vienību cenas tiek fiksētas uz visu Darba izpildes laiku un netiks pārrēķinātas, izņemot iepirkuma līgumā paredzētajos gadījumos.

## APAKŠUZŅĒMĒJI, KURUS PRETENDENTS IESAISTĪS LĪGUMA IZPILDĒ UN PERSONAS, UZ KURU IESPĒJĀM PRETENDENTS BALSTĀS KONKRĒTĀ LĪGUMA IZPILDEI

1. Ievērojot PIL 63.panta otrās daļas noteikumus, un atbilstoši nolikuma 2.pielikumā „Kvalifikācijas prasības” sniegtajai formai, Pretendentam piedāvājumā jānorāda visi Pretendenta apakšuzņēmēji, kā arī apakšuzņēmēju apakšuzņēmēji, kuru veicamo Darbu vērtība ir 10 (desmit) procenti no kopējās iepirkuma līguma vērtības vai lielāka, un katram no tiem izpildei nododamo Darbu daļu, norādot izpildāmo Darbu apjomu naudas izteiksmē un procentos.
2. Pretendentam, kuram atbilstoši citām paziņojuma par līgumu un iepirkumu procedūras dokumentos noteiktajām prasībām būtu piešķiramas līguma slēgšanas tiesības, iepirkuma komisija pieprasa apakšuzņēmēja, kura veicamo Darbu vērtība ir vismaz 10 (desmit) procenti no kopējās līguma vērtības, nomaiņu PIL 42.panta septītajā daļā noteiktajos gadījumos un kārtībā.
3. Apakšuzņēmēju nomainīšanu iepirkuma līguma izpildes laikā vai jaunu apakšuzņēmēju iesaistīšanu veic saskaņā ar Nolikuma 4.pielikumā "Būvdarbu līgums (projekts)” noteikto kārtību.
4. Konkrētā līguma izpildei, lai pierādītu atbilstību Nolikuma prasībām, Pretendents drīkst balstīties uz citu personu (tai skaitā apakšuzņēmēju) iespējām, neatkarīgi no savstarpējo attiecību tiesiskā rakstura.
   1. Šādā gadījumā Pretendents Nolikuma 1.pielikumā „Pieteikums dalībai iepirkuma prosedūrā” norāda visas personas, uz kuru iespējām savas kvalifikācijas pierādīšanai tas balstās, un pierāda Pasūtītājam, ka viņa rīcībā būs nepieciešamie resursi, iesniedzot, piemēram, šo personu apliecinājumu vai vienošanos ar Pretendentu par sadarbību un/vai resursu nodošanu Pretendenta rīcībā konkrētā līguma izpildei. Apliecinājumus un vienošanās par sadarbību un/vai resursu nodošanu Pretendents var aizstāt ar jebkuriem cita veida dokumentiem, ar kuriem Pretendents spēj pierādīt, ka nepieciešamie resursi Pretendentam būs pieejami un tiks izmantoti līguma izpildes laikā, atkarībā no nodoto resursu veida. Iesniegtajiem dokumentiem (tai skaitā, apliecinājumiem un vienošanās) jābūt pietiekamiem, lai pierādītu Pasūtītājam Pretendenta spēju izpildīt iepirkuma līgumu, kā arī to, ka visā līguma izpildes laikā Pretendents faktiski izmantos tā uzņēmēja resursus, uz kura iespējām tas balstās savas kvalifikācijas pierādīšanai.
   2. Ja Pretendents balstās uz citas personas saimnieciskajām un finansiālajām iespējām, tad Pretendentam un personai, uz kura iespējām Pretendents balstās, jābūt solidāri atbildīgiem par iepirkuma līguma izpildi, par ko Pretendentam jāiesniedz attiecīgi pierādījumi pēc savas izvēles.
   3. Lai apliecinātu profesionālo pieredzi vai Pasūtītāja prasībām atbilstoša personāla pieejamību, Pretendents var balstīties uz citu personu iespējām tikai tad, ja šīs personas veiks būvdarbus, kuru izpildei attiecīgās spējas ir nepieciešamas.
5. Pretendentam, kuram atbilstoši citām paziņojuma par līgumu un iepirkumu procedūras dokumentos noteiktajām prasībām būtu piešķiramas līguma slēgšanas tiesības, iepirkuma komisija pieprasa personas, uz kuras spējām tas balstās, nomaiņu Publisko iepirkumu likuma 42.panta septītajā daļā noteiktajos gadījumos un kārtībā.

## CITA INFORMĀCIJA

1. Būvlaukums (būves vieta) ir brīvi pieejams apskatei.
2. Pasūtītājs un Pretendents ar informāciju apmainās rakstiski latviešu valodā, nosūtot dokumentus pa pastu, vai pa faksu, elektroniski, vai piegādājot personiski.
3. Izziņas un citus dokumentus, kurus Publisko iepirkumu likumā noteiktajos gadījumos izsniedz kompetentās institūcijas, Pasūtītājs pieņem un atzīst, ja tie izdoti ne agrāk kā 1 (vienu) mēnesi pirms iesniegšanas dienas, bet ārvalstu kompetento institūciju izsniegtās izziņas un citus dokumentus Pasūtītājs pieņem un atzīst, ja tie izdoti ne agrāk kā 6 (sešus) mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.
4. Pretendents sedz visus izdevumus, kas ir saistīti ar piedāvājuma sagatavošanu un iesniegšanu Pasūtītājam.

## IEPIRKUMA KOMISIJAS TIESĪBAS UN PIENĀKUMI

1. Komisijai jebkurā iepirkuma procedūras stadijā ir tiesības prasīt, lai pretendents vai kompetenta institūcija izskaidro vai papildina piedāvājuma dokumentos ietverto informāciju, kas apliecina pretendenta atbilstību iepirkuma procedūras dokumentos noteiktajām pretendentu atlases prasībām. Komisija nepieprasa tādus dokumentus un informāciju, kas jau ir tās rīcībā vai pieejama publiskās datu bāzēs.
2. Komisija nodrošina iepirkuma procedūras norises dokumentēšanu.
3. Ja Pasūtītājs izdarījis grozījumus iepirkuma procedūras dokumentos, tas ievieto šo informāciju EIS e-konkursu apakšsistēmā [www.eis.gov.lv](http://www.eis.gov.lv) un Pasūtītāja mājas lapā internetā <https://www.daugavpilsnovads.lv/pasvaldiba/iepirkumi_saraksts/>, kurā ir pieejami iepirkuma procedūras dokumenti, ne vēlāk kā dienu pēc tam, kad paziņojums par grozījumiem iesniegts Iepirkumu uzraudzības birojam publicēšanai.
4. Informācijas apmaiņu un uzglabāšanu veic tā, lai visi piedāvājumos iekļautie dati būtu aizsargāti, un Pasūtītājs varētu pārbaudīt piedāvājumu saturu tikai pēc to iesniegšanas termiņa beigām. Laikā no piedāvājumu iesniegšanas dienas līdz to atvēršanas brīdim Pasūtītājs nesniedz informāciju par citu piedāvājumu esamību. Piedāvājumu vērtēšanas laikā līdz rezultātu paziņošanai Pasūtītājs nesniedz informāciju par vērtēšanas procesu.
5. Komisija vērtē Pretendentus un to iesniegtos piedāvājumus saskaņā ar PIL, publisko iepirkumu norisi regulējošajiem Ministru kabineta noteikumiem, iepirkuma procedūras dokumentiem, kā arī citiem normatīvajiem aktiem.
6. Ja komisija konstatē, ka piedāvājumā ietvertā vai Pretendenta iesniegtā informācija vai dokuments ir neskaidrs vai nepilnīgs, tā pieprasa, lai Pretendents vai kompetenta institūcija izskaidro vai papildina minēto informāciju vai dokumentu, vai iesniedz trūkstošo dokumentu, nodrošinot vienlīdzīgu attieksmi pret visiem Pretendentiem. Termiņu nepieciešamās informācijas vai dokumenta iesniegšanai nosaka samērīgi laiku, kas nepieciešams šādas informācijas vai dokumenta sagatavošanai un iesniegšanai. Ja komisija ir pieprasījusi izskaidrot vai papildināt piedāvājumā ietverto vai Pretendenta iesniegto informāciju, bet Pretendents to nav izdarījis atbilstoši komisijas noteiktajām prasībām, komisija piedāvājumu vērtē pēc tās rīcībā esošās informācijas.
7. Komisija labo aritmētiskās kļūdas finanšu piedāvājumos.

## PRETENDENTA TIESĪBAS

1. Pretendents var pieprasīt papildu informāciju par iepirkuma nolikumu. Papildu informāciju var pieprasīt rakstveidā, nosūtot to Pasūtītājam pa faksu vai pa pastu, vai elektroniski, vai piegādājot personiski. Papildu informāciju var pieprasīt rakstveidā, nosūtot to Pasūtītājam pa faksu vai pa pastu, vai elektroniski, vai piegādājot personiski. Papildu informācija jāpieprasa laikus, lai komisija, atbilstoši PIL 36.panta otrajā daļā noteiktajam termiņa ierobežojumam, varētu to sniegt ne vēlāk kā 6 (sešas) dienas pirms piedāvājumu iesniegšanas termiņa beigām.
2. Piegādātājam ir tiesības ierosināt, lai tiek rīkota ieinteresēto piegādātāju sanāksme. Sanāksmi rīko, ņemot vērā Ministru kabineta 2017.gada 28.februāra noteikumu Nr.107 "Iepirkumu procedūru un metu konkursu norises kārtība" 11.punktā noteikto nosacījumu un kārtību.
3. Ja Pasūtītājs nepieciešamo informāciju par Pretendentu iegūst tieši no kompetentās institūcijas, datubāzēs vai no citiem avotiem, attiecīgais Pretendents ir tiesīgs iesniegt izziņu vai citu dokumentu par attiecīgo faktu, ja Pasūtītāja iegūtā informācija neatbilst faktiskajai situācijai.
4. Persona, kura ir bijusi ieinteresēta iegūt tiesības noslēgt iepirkuma līgumu vai pretendē uz iepirkuma līguma slēgšanas tiesību piešķiršanu un kura saistībā ar konkrēto iepirkuma procedūru uzskata, ka ir aizskartas tās tiesības vai ir iespējams šo tiesību aizskārums, ko rada varbūtējs Eiropas Savienības normatīvo aktu vai citu normatīvo aktu pārkāpums, ir tiesīga Iepirkumu uzraudzības birojam iesniegt iesniegumu par pretendentu atlases noteikumiem, tehniskajām specifikācijām un citām prasībām, kas attiecas uz konkrēto iepirkuma procedūru, vai par Pasūtītāja vai iepirkuma komisijas darbību iepirkuma procedūras laikā.
5. Iepirkumu uzraudzības biroja iesniegumu izskatīšanas komisijas lēmuma pārsūdzēšana neaptur tā darbību.

## PIEDĀVĀJUMU ATVĒRŠANA

1. Piedāvājumus atver EIS e-konkursu apakšsistēmā.
2. Piedāvājumu atvēršanā iegūtos datus norāda Pretendentu finanšu piedāvājuma apkopojumā, ko ievieto EIS e-konkursu apakšsistēmā <https://www.eis.gov.lv> pie šī iepirkuma dokumentiem.

## PIEDĀVĀJUMU NODROŠINĀJUMA PĀRBAUDE

1. Iepirkuma komisija pārbauda piedāvājuma nodrošinājuma atbilstību nolikumā noteiktajām prasībām.
2. Iepirkuma komisija noraida piedāvājumu, ja piedāvājuma nodrošinājums neatbilst nolikumā noteiktajām prasībām.

## PRETENDENTU KVALIFIKĀCIJAS ATBILSTĪBAS PĀRBAUDE

1. Iepirkuma komisija veic pretendentu kvalifikācijas atbilstības pārbaudi, vērtējot iesniegtos dokumentus un/vai pārbaudot informāciju publiski pieejamos reģistros un izvēlas piedāvājumu saskaņā ar noteiktajiem piedāvājuma izvērtēšanas kritērijiem. Iepirkuma komisija ir tiesīga pretendentu kvalifikācijas atbilstības pārbaudi veikt tikai tam Pretendentam, kuram būtu piešķiramas iepirkuma līguma slēgšanas tiesības.
2. Iepirkuma komisija izslēdz vai noraida Pretendentu no turpmākās dalības iepirkuma procedūrā jebkurā no šādiem gadījumiem:
   1. Pretendents ir sniedzis nepatiesu informāciju, lai apliecinātu atbilstību noteiktajām pretendentu kvalifikācijas prasībām, vai nav sniedzis prasīto informāciju;
   2. Pretendents nav iesniedzis kādu no iepirkuma Nolikumā prasītajiem dokumentiem vai dokuments nesatur Nolikumā prasīto informāciju. Komisija nenoraida piedāvājumu, ja trūkstošo informāciju (papilddokumentus, papildinformāciju) iespējams iegūt PIL 41.pantā noteiktajā kārtībā;
   3. Pretendenta piedāvātajam personālam nav nolikuma 2. pielikumā „Kvalifikācija prasības” noteiktajam atbilstošu būvprakses sertifikātu, izņemot gadījumus, kad izglītība un profesionālā kvalifikācija iegūta ārvalstīs;
   4. Pretendenta finanšu apgrozījums nav atbilstošs nolikuma 2. pielikumā „Kvalifikācijas prasības” noteiktajam;
   5. Pretendenta piedāvājumā norādītā pieredze nav atbilstoša nolikuma 2. pielikumā „Kvalifikācijas prasības” noteiktajam;
   6. Darba izpildei piedāvātā personāla piedāvājumā norādītā pieredze nav atbilstoša nolikuma 2. pielikumā „Kvalifikācija” noteiktajam.

## TEHNISKĀ PIEDĀVĀJUMA ATBILSTĪBAS PĀRBAUDE

1. Tehnisko piedāvājumu atbilstības pārbaudē nosaka tehniskā piedāvājuma atbilstību nolikumā norādīto tehnisko prasību līmenim.
2. Piedāvājumu vērtēšanas gaitā komisija ir tiesīga pieprasīt, lai tiek izskaidrota tehniskajā piedāvājumā iekļautā informācija.
3. Komisija izslēdz Pretendentu no turpmākās dalības iepirkuma procedūrā, ja Pretendents ar tehnisko piedāvājumu un sniegtajām atbildēm uz komisijas jautājumiem nepierāda savu spēju būvdarbu laikā nodrošināt nolikumā norādīto tehnisko prasību izpildi.

## FINANŠU PIEDĀVĀJUMU VĒRTĒŠANA

1. Komisija pārbauda, vai Pretendents, aizpildot pielikumu „Darbu daudzumu saraksts” nav to grozījis kādā no šiem veidiem: izlaidis atsevišķus darbu nosaukumus, papildinājis ar jauniem darbu nosaukumiem, grozījis darbu nosaukumu vai mērvienību, vai nav norādījis kādam darbam cenu. Komisija atzīst piedāvājumu par neatbilstošu nolikuma prasībām un izslēdz Pretendentu no dalības iepirkuma procedūrā, ja kāda no minēto iemeslu dēļ piedāvājums vairs nav salīdzināms ar citiem piedāvājumiem (vienlīdzīgas attieksmes pret citiem pretendentiem nodrošināšana) un (vai) līguma izpildē nebūs iespējams veikt samaksu par konkrētajiem darbu veidiem.
2. Komisija pārbauda, vai finanšu piedāvājumā nav aritmētisko vai pārrakstīšanās kļūdu, vai nav saņemts nepamatoti lēts piedāvājums, kā arī izvērtē un salīdzina piedāvātās līgumcenas.
3. Ja komisija konstatē aritmētiskās vai pārrakstīšanās kļūdas, tā rīkojas šādi:
   1. ja Pretendents Darbu daudzumu sarakstā grozījis kādu darba daudzumu, tad komisija labo piedāvājumu atbilstoši nolikuma Darbu daudzumu sarakstā noteiktajam;
   2. ja konstatēta neatbilstība starp vienības cenu un piedāvāto līgumcenu, kas iegūta sareizinot vienības cenu ar apjomu, tad noteicošā ir norādītā vienības cena;
   3. ja konstatēta neatbilstība starp piedāvāto līgumcenu bez PVN un Darbu daudzumu saraksta „C” rindā norādīto summu, tad noteicošā ir Darbu daudzumu saraksta „C” rindā norādītā summa;
4. Par kļūdu labojumu komisija paziņo Pretendentam PIL noteiktajā kārtībā un termiņā.
5. Vērtējot finanšu piedāvājumu, komisija ņem vērā labojumus.
6. Pēc komisijas pieprasījuma Pretendents iesniedz izmaksu kalkulāciju atbilstoši Latvijas būvnormatīva LBN 501-15 „Būvizmaksu noteikšanas kārtība” prasībām komisijas noteiktajā termiņā, kas nav mazāks par 4 (četrām) darba dienām. Komisija izslēdz no turpmākās dalības iepirkuma procedūrā Pretendentu, kurš neiesniedz šajā punktā prasīto kalkulāciju komisijas noteiktajā termiņā.
7. Ja piedāvājums konkrētam līgumam šķiet nepamatoti lēts, komisija rīkojas Publisko iepirkumu likuma 53.pantā noteiktajā kārtībā.
8. Ja komisija, pirms pieņem lēmumu par iepirkuma līguma slēgšanas tiesību piešķiršanu, konstatē, ka vismaz divu piedāvājumu novērtējums (piedāvātās līgumcenas) ir vienāds, komisija izvēlas piedāvājumu, ko iesniedzis Pretendents, kas ir nacionāla līmeņa darba devēju organizācijas biedrs un ir noslēdzis koplīgumu ar arodbiedrību, kas ir nacionāla līmeņa arodbiedrības biedre (ja piedāvājumu iesniegusi personālsabiedrība vai piegādātāju apvienība, koplīgumam jābūt noslēgtam ar katru personālsabiedrības biedru vai katru piegādātāju apvienības dalībnieku).
9. Ja piedāvājumu vērtēšanas laikā, sākot no Pretendentu piedāvājumu iesniegšanas dienas, stājas spēkā tādi normatīvie tiesību akti, kas pazemina vai paaugstina veicamā Darba izmaksas un kuru ietekme uz izmaksām ir precīzi nosakāma, tad iepirkuma komisija veic Pretendentu piedāvāto līgumcenu pārrēķinu, par ko informē visus Pretendentus.

## IEPIRKUMA PĀRTRAUKŠANA

1. Pasūtītājs pieņem lēmumu pārtraukt iepirkuma procedūru Ministru kabineta 2017. gada 28. februāra noteikumu Nr. 107 "Iepirkuma procedūru un metu konkursu norises kārtība" paredzētajos gadījumos, kā arī tad, kad par to lēmusi Iepirkumu uzraudzības biroja iesniegumu izskatīšanas komisija saskaņā ar Publisko iepirkumu likumu. Pasūtītājs var jebkurā brīdī pārtraukt iepirkuma procedūru, ja tam ir objektīvs pamatojums, tai skaitā, ja normatīvajos aktos noteiktajā kārtībā nav saņemts Eiropas Savienības struktūrfondu līdzfinansējums.

## PRETENDENTA PĀRBAUDE PIRMS LĒMUMA PIEŅEMŠANAS PAR LĪGUMA SLĒGŠANU

1. Pirms lēmuma pieņemšanas par līguma slēgšanas tiesību piešķiršanu, iepirkuma komisija attiecībā uz katru Pretendentu, kuram būtu piešķiramas līguma slēgšanas tiesības, veic pārbaudi par Publisko iepirkumu likuma 42. panta pirmajā daļā minēto pretendentu izslēgšanas gadījumu esību Publisko iepirkumu likuma 42. pantā noteiktajā kārtībā (ievērojot 43. pantā par uzticamības nodrošināšanai iesniegto pierādījumu vērtēšanu noteikto regulējumu lēmuma pieņemšanā).
2. Papildus, attiecībā uz katru Pretendentu, kuram būtu piešķiramas līguma slēgšanas tiesības, iepirkuma komisija veic pārbaudi par šādu Publisko iepirkumu likuma 42. panta otrajā daļā minēto pretendentu izslēgšanas gadījuma esību Publisko iepirkumu likuma 42.pantā noteiktajā kārtībā (ievērojot 43. pantā par uzticamības nodrošināšanai iesniegto pierādījumu vērtēšanu noteikto regulējumu lēmuma pieņemšanā):
   1. ja Pretendents (kā līgumslēdzēja puse vai līgumslēdzējas puses dalībnieks vai biedrs, ja līgumslēdzēja puse ir bijusi piegādātāju apvienība vai personālsabiedrība), tā dalībnieks vai biedrs (ja Pretendents ir piegādātāju apvienība vai personālsabiedrība) nav pildījis ar Pasūtītāju noslēgtu iepirkuma līgumu, vispārīgo vienošanos vai koncesijas līgumu un tādēļ Pasūtītājs vai publiskais partneris ir izmantojis iepirkuma līgumā, vispārīgās vienošanās noteikumos vai koncesijas līgumā paredzētās tiesības vienpusēji atkāpties no iepirkuma līguma, vispārīgās vienošanās vai koncesijas līguma. Šo noteikumu piemēro, ņemot vērā PIL 42. panta ceturtajā daļā noteikto termiņu un pārkāpuma būtiskuma izvērtējumu, kura dēļ Pasūtītājs vienpusēji atkāpies no līguma, kā arī slēdzamā iepirkuma līguma neizpildes risku;
   2. Pretendents ir izdarījis smagu profesionālās darbības pārkāpumu, kas liek apšaubīt tā godīgumu, vai nav pildījis ar citu pasūtītāju vai publisko partneri noslēgtu iepirkuma līgumu, vispārīgo vienošanos vai koncesijas līgumu, un šis fakts ir atzīts ar tādu kompetentas institūcijas lēmumu vai tiesas spriedumu, kas stājies spēkā un kļuvis neapstrīdams un nepārsūdzams. Ņemot vērā iepirkuma priekšmetu, par smagiem profesionālās darbības pārkāpumiem tiek atzīts Krimināllikuma 239. panta otrajā, trešajā vai ceturtajā daļā noteiktais noziedzīgais nodarījums (Būvniecības noteikumu pārkāpšana) un Latvijas Administratīvo pārkāpumu kodeksa 159.10 pantā noteiktais pārkāpums (Darba samaksas noteikumu pārkāpšana);
   3. uz personālsabiedrības biedru, ja Pretendents ir personālsabiedrība, ir attiecināmi 101.2. apakšpunkta nosacījumi;
   4. uz Pretendenta norādīto apakšuzņēmēju, kura veicamo būvdarbu vērtība ir vismaz 10 (desmit) procenti no kopējās būvdarbu līguma vērtības, ir attiecināmi 101.1. un 101.2. apakšpunkta nosacījumi;
   5. uz Pretendenta norādīto uzņēmēju, uz kura iespējām Pretendents balstās, lai apliecinātu, ka tā kvalifikācija atbilst iepirkuma procedūras dokumentos noteiktajām prasībām, ir attiecināmi 101.1. un 101.2. apakšpunkta nosacījumi.
3. Pirms lēmuma pieņemšanas par līguma slēgšanas tiesību piešķiršanu, iepirkuma komisija attiecībā uz katru Pretendentu, kuram būtu piešķiramas līguma slēgšanas tiesības, veic pārbaudi par Starptautisko un Latvijas Republikas nacionālo sankciju likuma 11.1 panta pirmajā un otrajā daļā minēto pretendentu izslēgšanas gadījumu esību.

## LĒMUMA PIEŅEMŠANA, PAZIŅOŠANA UN LĪGUMA SLĒGŠANA

1. Pēc piedāvājumu izvērtēšanas iepirkuma komisija pieņem lēmumu par iepirkuma līguma slēgšanas tiesību piešķiršanu. Ja iepirkums sadalīts daļās, tad komisija pieņem lēmumu slēgt iepirkuma līgumu par katru daļu atsevišķi.
2. Komisija 3 (triju) darbdienu laikā pēc lēmuma pieņemšanas vienlaikus informē visus Pretendentus par pieņemto lēmumu attiecībā uz līguma slēgšanu, nosūtot informāciju pa pastu, faksu vai elektroniski, izmantojot drošu elektronisko parakstu, vai pievienojot elektroniskajam pastam skenētu dokumentu, un saglabājot pierādījumus par informācijas nosūtīšanas datumu un veidu. Komisija paziņo izraudzītā Pretendenta nosaukumu, norādot:
   1. noraidītajam Pretendentam - tā iesniegtā piedāvājuma noraidīšanas iemeslus;
   2. Pretendentam, kurš iesniedzis atbilstošu piedāvājumu, - izraudzītā piedāvājuma raksturojumu un nosacītās priekšrocības;
   3. termiņu, kādā Pretendents, ievērojot Publisko iepirkumu likuma 68. panta otrās daļas 1. un 2. punktu, var iesniegt Iepirkumu uzraudzības birojam iesniegumu par iepirkuma procedūras pārkāpumiem.
3. Ja piedāvājumu ir iesniedzis tikai viens piegādātājs, iepirkuma komisija sagatavo un Pasūtītājs ietver iepirkuma procedūras ziņojumā pamatojumu tam, ka izvirzītās pretendentu atlases prasības ir objektīvas un samērīgas. Ja komisija nevar pamatot, ka izvirzītās pretendentu atlases prasības ir objektīvas un samērīgas, tā pieņem lēmumu pārtraukt iepirkuma procedūru.
4. Ja iepirkuma procedūra ir izbeigta vai pārtraukta, komisija 3 (triju) darbdienu laikā pēc lēmuma pieņemšanas vienlaikus informē visus Pretendentus par visiem iepirkuma procedūras izbeigšanas vai pārtraukšanas iemesliem, un informē par termiņu, kādā Pretendents, ievērojot Publisko iepirkumu likuma 68.panta otrās daļas 1. un 2.punktu, var iesniegt Iepirkumu uzraudzības birojam iesniegumu par iepirkuma procedūras pārkāpumiem.
5. Komisija, informējot par rezultātiem, ir tiesīga neizpaust informāciju, kuras atklāšana varētu kavēt normatīvo aktu piemērošanu vai būtu pretrunā ar sabiedrības interesēm, vai ierobežotu piegādātāju konkurenci, vai kaitētu piegādātāju pamatotām komerciālajām interesēm.
6. Komisija sagatavo iepirkuma procedūras ziņojumu par visu iepirkuma procedūru vai katru daļu atsevišķi (ja iepirkums sadalīts daļās) un publicē to EIS e-konkursu apakšsistēmā 5 (piecu) darbdienu laikā pēc lēmuma pieņemšanas par iepirkuma procedūras rezultātiem.
7. Pasūtītājs 10 (desmit) darbdienu laikā pēc tam, kad noslēgts iepirkuma līgums vai pieņemts lēmums par iepirkuma procedūras izbeigšanu vai pārtraukšanu, iesniedz publicēšanai paziņojumu par līguma slēgšanas tiesību piešķiršanu.
8. Izraudzītajam Pretendentam:
   1. tai skaitā, visiem apakšuzņēmējiem un uzņēmējiem, kuri veiks būvdarbus un, uz kuru iespējām kvalifikācijas pierādīšanai Pretendents balstās, atbilstoši nolikuma 63.punkta prasībām, jāreģistrējas Latvijas Būvkomersantu reģistrā 7 (septiņu) darbdienu laikā no brīža, kad Pasūtītājs uzaicinājis Pretendentu parakstīt līgumu. Pasūtītājs pagarina reģistrēšanās Būvkomersantu reģistrā termiņu, ja tam ir objektīvs pamatojums (piemēram, ārvalstu pretendentu gadījumā). Pretendents (un pārējās iepriekš minētās personas) tiesīgs veikt komercdarbību būvniecības jomās, kurās tas reģistrēts Latvijas Būvkomersantu reģistrā, tas ir, kurās tam ir attiecīgi speciālisti ar patstāvīgās prakses tiesībām. Prasība neattiecas uz Pretendentu (un pārējām iepriekš minētajām personām), kurš ir reģistrēts Latvijas Būvkomersantu reģistrā;
   2. 7 (septiņu) darbdienu laikā no brīža, kad Pasūtītājs uzaicinājis Pretendentu parakstīt līgumu, nolikumā noteiktajos gadījumos jāiesniedz pierādījumi, kas pierāda tā rīcībā esošus šī līguma izpildei vajadzīgos šo personu resursus (piemēram noslēgts sabiedrības līgums Civillikuma 2241. – 2280. pantā noteiktajā vai nodibināta personālsabiedrība);
   3. 7 (septiņu) dienu laikā pēc līguma parakstīšanas jāiesniedz Pasūtītājam apliecinājums, ka normatīvajos aktos noteiktajā kārtība ir iesniegta deklarācija par īslaicīgu profesionālo pakalpojumu sniegšanu Latvijas Republikā reglamentētajā profesijā tam Pretendenta piedāvātajam personālam, kas izglītību un profesionālo kvalifikāciju ieguvis ārvalstīs;
   4. 7(septiņu) darbdienu laikā, no brīža kad pasūtītājs uzaicinājis Pretendentu parakstīt līgumu, jāparaksta un jāiesniedz Pasūtītājam iepirkuma līgums;
   5. 7 (septiņu) darbdienu laikā pēc līguma parakstīšanas jāiesniedz Pasūtītājam līguma izpildes garantija atbilstoši nolikuma 4.pielikuma „Būvdarbu līgums (projekts)” 11.1.punkta prasībām. Līguma izpildes spējas garantijas apjomam jābūt 5 (piecu) % apmērā no līgumcenas (bez PVN).
9. Iepirkuma līgumu slēdz ne agrāk kā nākamajā darbdienā pēc nogaidīšanas termiņa beigām, ja Iepirkumu uzraudzības birojā nav Publisko iepirkumu likuma 68. pantā noteiktajā kārtībā iesniegts iesniegums par iepirkuma procedūras pārkāpumiem. Nogaidīšanas termiņš ir:
   1. (desmit) dienas pēc dienas, kad informācija par iepirkuma procedūras rezultātiem (PIL 37.panta otrajā daļā minētā informācija) nosūtīta visiem pretendentiem pa faksu vai elektroniski, izmantojot drošu elektronisko parakstu, vai pievienojot elektroniskajam pastam skenētu dokumentu, un papildus viena darbdiena;
   2. 15 (piecpadsmit) dienas pēc informācijas par iepirkuma procedūras rezultātiem (PIL 37.panta otrajā daļā minētā informācija) nosūtīšanas dienas, ja kaut vienam pretendentam tā nosūtīta pa pastu, un papildus viena darbdiena;
   3. ja iepriekšējos divos apakšpunktos minētā desmitā diena un piecpadsmitā diena ir sestdiena, svētdiena vai likumā noteikta svētku diena, nogaidīšanas termiņš pagarināms par vienu darbdienu.
10. Iepirkuma līgumu var slēgt, neievērojot nogaidīšanas termiņu, ja vienīgajam Pretendentam tiek piešķirtas iepirkuma līguma slēgšanas tiesības un nav pretendentu, kas būtu tiesīgi iesniegt iesniegumu PIL 68. pantā noteiktajā kārtībā.
11. Iepirkuma līgumu slēdz uz Pretendenta piedāvājuma pamata atbilstoši nolikuma 4. pielikumam „Būvdarbu līgums (projekts)”. Līgumam pievieno iepirkuma laikā veikto saraksti ar piegādātājiem, kas ir svarīga līguma izpildei.
12. Komisija ir tiesīga pieņemt lēmumu par līguma slēgšanas tiesību piešķiršanu nākamajam Pretendentam, kurš piedāvājis saimnieciski visizdevīgāko piedāvājumu, ja Pretendents nolikumā noteiktajā termiņā:
    1. nav reģistrēts Latvijas Būvkomersantu reģistrā (attiecas arī uz apakšuzņēmējiem un uzņēmējiem, kuri veiks būvdarbus un, uz kuru iespējām kvalifikācijas pierādīšanai Pretendents balstās);
    2. nolikumā noteiktajā gadījumā un termiņā atsakās slēgt sabiedrības līgumu, neiesniedz sabiedrības līguma kopiju vai neinformē par personālsabiedrības nodibināšanu;
    3. atsakās slēgt līgumu vai neiesniedz parakstītu līgumu;
    4. nolikumā noteiktajā gadījumā nav iesniedzis atļauju sniegt īslaicīgu profesionālo pakalpojumu Latvijas Republikā reglamentētajā profesijā tam Pretendenta piedāvātajam būvdarbu vadītājam, kurš izglītību un profesionālo kvalifikāciju ieguvis ārvalstī.
13. Pirms lēmuma pieņemšanas par līguma slēgšanas tiesību piešķiršanu nākamajam Pretendentam, komisija izvērtē, vai tas nav uzskatāms par vienu tirgus dalībnieku ar sākotnēji izraudzīto Pretendentu, kurš atteicās slēgt līgumu ar Pasūtītāju. Ja nepieciešams, iepirkuma komisija ir tiesīga pieprasīt no nākamā Pretendenta apliecinājumu un, ja nepieciešams, pierādījumus, ka tas nav uzskatāms par vienu tirgus dalībnieku kopā ar sākotnēji izraudzīto Pretendentu. Ja nākamais Pretendents ir uzskatāms par vienu tirgus dalībnieku kopā ar sākotnēji izraudzīto Pretendentu, vai, ja arī nākamais Pretendents atsakās slēgt līgumu vai nolikumā noteiktajā termiņā neiesniedz parakstītu iepirkuma līgumu, vai neizpilda kādu nolikuma iepriekšējā punkta apakšpunktā noteikto prasību, tad komisija pieņem lēmumu pārtraukt konkursu, neizvēloties nevienu piedāvājumu.

NOLIKUMA PIELIKUMU SARAKSTS:

1. pielikums „Pieteikums dalībai iepirkuma procedūrā”,

2. pielikums „Kvalifikācijas prasības”,

3. pielikums „Darba organizācija”,

4. pielikums „Būvdarbu līgums (projekts)”,

5. pielikums “Būvprojekti”( t.sk. Darbu daudzumu saraksts).

1. pielikums PIETEIKUMS DALĪBAI IEPIRKUMA PROCEDŪRĀ

|  |  |
| --- | --- |
| Kam | **Daugavpils novada domei,**  **Rīgas iela 2, Daugavpils, LV-5401** |
| Pretendents |  |
| Reģistrācijas Nr. |  |
| Juridiskā adrese |  |
| E-pasta adrese |  |
| Faksa Nr. |  |
| Norādīt, vai Pretendents ir mazais vai vidējais uzņēmums[[1]](#footnote-1) |  |
| Pretendenta ktaktpersona  (vārds, uzvārds, amats, telefona Nr.) |  |
| Citi uzņēmēji (uzņēmumu nosaukumi, uz kuru iespējām kvalifikācijas pierādīšanai balstās Pretendents, atbilstoši šī nolikuma 63. punkta prasībām), t.sk., par katru uzņēmēju norādīt, vai tas ir mazais vai vidējais uzņēmums |  |

Iesniedzot šo pieteikumu iepirkumam “**Daugavpils novada pašvaldības ceļu pārbūve” saskaņā ar iepirkuma DND 2018/38 ELFLA. \_\_\_\_.daļai** :

1. Apliecinām piedāvājumā sniegto ziņu patiesumu un precizitāti.
2. Piekrītam visām iepirkuma DND 2018/38 ELFLAnolikumā izvirzītajām prasībām.
3. Apliecinām, ka sagatavojot un iesniedzot šo piedāvājumu, esam izpildījuši Eiropas Parlamenta un Padomes 2016. gada 27. aprīļa Regulas (ES) 2016/679 par fizisko personu aizsardzību attiecībā uz personas datu apstrādi un šādu datu brīvu apriti, ar kuru atceļ Direktīvu 95/46/EK (Vispārīgā datu aizsardzības regula), prasības attiecībā uz tām fiziskajām personām, kuras norādītas piedāvājumā.
4. Esam veikuši nolikuma 4. pielikuma „Līguma projekts” 3. pielikuma „Darba organizācija”, 5. pielikuma „Būvprojekti” (t.sk. Darbu daudzumu saraksts) detalizācijas pakāpes novērtēšanu.
5. Nolikuma 4. pielikuma „Līguma projekts” 3. pielikuma „Darba organizācija”, 5. pielikuma „Būvprojekti” (t.sk. Darbu daudzumu saraksts) esam apzinājuši tos darbus un to izmaksas, kas ir nepieciešami, lai izpildītu Darbu.
6. Piedāvātajā līgumcenā esam ievērtējuši iepriekšējā punktā konstatētās izmaksas un resursus izpētes, būvdarbu veikšanai, kāda ir nepieciešama līguma izpildei Būvprojektā un līguma projektā noteiktajā kvalitātē un termiņā.
7. Apņemamies darbus veikt *<termiņš cipariem*> (<*termiņš vārdiem*>) **dienu** laikā, atbilstoši līguma (4.pielikums ) nosacījumiem.

|  |  |
| --- | --- |
| Pretendenta pārstāvis |  |
|  | (amats, paraksts, vārds, uzvārds) |

2. pielikums KVALIFIKĀCIJAS PRASĪBAS

**Daļai Nr.1 un Nr.2**

**Kvalifikācijas prasības**

**1. Finanšu rādītāji**

1.1. Finanšu apgrozījums.

Pretendenta kopējam finanšu apgrozījumam iepriekšējo divu auditēto (ja to nosaka normatīvo aktu prasības) un apstiprināto gada pārskatu gados vidēji jābūt vismaz ***370 000* *euro iepirkuma 1.daļā un 440 000 euro iepirkuma 2.daļā***. (Ja Pretendenta komercdarbības laiks ir īsāks, tad vidējo kopējā finanšu apgrozījuma lielumu aprēķina proporcionāli, no komercdarbības uzsākšanas brīža). Pretendenta, kurš piedāvājumu iesniedz atbilstoši šī nolikuma 20.2., 20.3. vai 63. punkta prasībām, dalībnieku/uzņēmēju finanšu apgrozījumi skaitāmi kopā.

|  |  |
| --- | --- |
| **Gads** | **Kopējais finanšu apgrozījums bez PVN**  **(EUR)** |
|  |  |
|  |  |
| Kopā |  |
| Vidēji =Kopā/2 |  |

Ja pretendents iesniedz piedāvājumu par vairākām iepirkuma daļām, kopējam finanšu apgrozījumam jābūt ne mazākam, kā visu iesniedzamo daļu pieprasīto finanšu apgrozījumu summai.

1.2. Pretendents ir spējīgs nodrošināt visas līgumā (4.pielikums) paredzētās garantijas saistības:

– līguma nodrošinājums – 5% (pieci procenti) apmēra no līguma summas (bez PVN) bankas garantijas vai apdrošināšanas polises veidā;

- garantijas laika garantija 5% (pieci procenti) apmēra no līguma summas (bez PVN) apdrošināšanas polises veidā uz garantijas laiku 60 mēneši pēc Būves pieņemšanas ekspluatācijā.

**2. Pretendenta pieredze**

2.1. Pretendentam (Pretendentam, kurš piedāvājumu iesniedz atbilstoši šī nolikuma 20.2., 20.3. vai 63. punkta prasībām, dalībnieku/uzņēmēju pieredze skaitāma kopā) iepriekšējo 5 (piecu) gadu laikā (papildus ņemot vērā arī 2019.gadu) **jābūt šādai autoceļu būvdarbu** (būvdarbi šī nolikuma izpratnē ir autoceļu pārbūve (rekonstrukcija) vai autoceļu jaunbūve) veikšanas pieredzei:

izpildītam un pabeigtam vismaz **vienam** autoceļu/ceļu būvdarbu līgumam, kura izpildē Pretendents ir bijis būvuzņēmējs vai apakšuzņēmējs, kas veikts uz **valsts autoceļiem vai to maršrutos ietilpstošajos** **ielu posmos vai pašvaldības ceļiem** vai uz līdzīgas nozīmes autoceļiem ārvalstī, un katra līguma ietvaros:

a) izbūvētajam objektam jābūt pieņemtam ar darbu pabeigšanas aktu vai nodotam ekspluatācijā, ja tas paredzēts, atbilstoši normatīvo aktu prasībām;

b) izpildītam šādam specifiskam darbam: *Nesaistītu minerālmateriālu pamata nesošās virskārtas vai apakškārtas izbūve vienā objektā ne mazāk kā 15000 m2.*

2.2. Lai apliecinātu pieredzi:

2.2.1. zemāk norādītās tabulas veidā jāiesniedz informācija par objektu, kas atbilst 2.1.punktā minētajām prasībām:

|  |  |  |  |
| --- | --- | --- | --- |
| Kvalifikācijas prasība | Objekta nosaukums,  darbu pabeigšanas vai būves ekspluatācijā pieņemšanas datums | Specifisko darbu nosaukumi, apjomi (m2) | Pasūtītājs, kontaktpersona, tālrunis, e-pasts |
| *Nesaistītu minerālmateriālu pamata nesošās virskārtas vai apakškārtas izbūve vienā objektā ne mazāk kā 15000 m2* |  |  |  |

2.2.2. Pretendentam jāiesniedz būvdarbu izpildi un objekta ekspluatācijā nodošanu apliecinošus dokumentus vai alternatīvus dokumentus, kas pierāda tabulā norādītā līguma atbilstību 2.1. punkta prasībām.

**2.3. Personāla pieredze**

2.3.1. Pretendentam norādīt informāciju par atbildīgo būvdarbu vadītāju, kuram jābūt sertificētam būvdarbu vadītājam, kas tiesīgs vadīt ceļu būvdarbus. Ja būvspeciālists izglītību un profesionālo kvalifikāciju ieguvis ārvalstī un tam nav izsniegts būvspeciālista sertifikāts Latvijas Republikā, tad konkrētas ziņas par izglītību (valsts, izglītības iestāde, izglītības līmenis, specialitāte) jānorāda pie informācijas par personāla pieredzi un piedāvājumā jāiekļauj Pretendenta apliecinājums, ka gadījumā, ja ar Pretendentu tiks noslēgts iepirkuma līgums, tas ne vēlāk kā 7 (septiņu) dienu laikā pēc līguma parakstīšanas iesniegs Pasūtītājam apliecinājumu, ka normatīvajos aktos noteiktajā kārtība ir iesniegta deklarācija par īslaicīgu profesionālo pakalpojumu sniegšanu Latvijas Republikā reglamentētajā profesijā tam Pretendenta piedāvātajam personālam, kas izglītību un profesionālo kvalifikāciju ieguvis ārvalstīs, kā arī iesniegs pasūtītājam atzīšanas institūcijas izsniegto atļauju par īslaicīgo pakalpojumu sniegšanu (vai arī atteikumu izsniegt atļauju), tiklīdz speciālists to saņems.

Piedāvātajam atbildīgajam būvdarbu vadītājam iepriekšējo 5 (piecu) gadu laikā (papildus ņemot vērā arī 2019. gadu) jābūt būvdarbu vadītāja pieredzei valsts/pašvaldības autoceļu/ielu būvdarbu vadīšanā ar šādiem specifiskiem būvdarbu veidiem:

* *Nesaistītu minerālmateriālu pamata nesošās virskārtas vai apakškārtas izbūve vienā objektā ne mazāk kā 15000 m2.*

Uzrādītajam objektam ir jābūt pieņemtam ar darbu pabeigšanas aktu vai nodotam ekspluatācijā, ja tas paredzēts atbilstoši normatīvo aktu prasībām. Būvdarbu vadītāja pieredzi apliecina akts par izpildītiem būvdarbiem, segto darbu akti objektā vai citi dokumenti, kuri pierāda, ka attiecīgā persona ir veikusi attiecīgos pienākumus un parakstījusi attiecīgos dokumentus.

2.3.2. Lai apliecinātu piedāvātā atbildīgā būvdarbu vadītāja pieredzi, tabulā jānorāda informācija, kas pierāda atbilstību 2.3.1.apakšpunktā minētajām prasībām, un jāiesniedz tabulā norādīto būvdarbu vadītāja pieredzi apliecinošus dokumentus.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Atbildīgais būvdarbu vadītājs: \_\_\_\_\_\_\_\_\_\_\_\_\_\_\_\_\_\_\_\_  /Vārds, Uzvārds/ , sertifikāta nr.   |  |  |  |  | | --- | --- | --- | --- | | Specifiskā darba nosaukums/apjoms (m2) | Objekta nosaukums,  darbu pabeigšanas vai būves ekspluatācijā pieņemšanas datums | Amata pienākums\*, būvdarbu veicējs | Pasūtītājs, kontaktpersona, tālrunis, e-pasts | |  |  |  |  |   \*Atbildīgajam būvdarbu vadītājam- arī amata pienākumu pildīšanas laiks |

**2.4. Apakšuzņēmēju saraksts**

Jāuzrāda visi Pretendenta apakšuzņēmēji (tai skaitā, apakšuzņēmēji, uz kuru iespējām kvalifikācijas pierādīšanai Pretendents balstās) un apakšuzņēmēju apakšuzņēmēji, un katram no tiem izpildei nododamā būvdarbu daļa.

|  |  |  |  |  |
| --- | --- | --- | --- | --- |
| Nr.  p.k. | Apakšuzņēmēja nosaukums | Veicamā būvdarbu daļa | | |
| Nosaukums no Darba daudzumu saraksta | Apjoms  (*EUR )* | % no piedāvātās līgumcenas |
| I. | Veicamā būvdarbu daļa 10% vai lielāka: |  |  |  |
| 1. |  |  |  |  |
| 2. |  |  |  |  |
| n+1 |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  | Kopā |  |  |

|  |  |
| --- | --- |
| Pretendenta pārstāvis |  |
|  | (amats, paraksts, vārds, uzvārds) |

3. pielikums DARBA ORGANIZĀCIJA

Darba organizācijas aprakstam ir jāpierāda tehniskā piedāvājuma atbilstība nolikumā norādīto tehnisko prasību līmenim. Apraksts noformējams brīvā formā, īsi, norādot tikai tos resursus, kas nepieciešami Darba izpildei pa Darba daļām (līgumiem) un objektiem, saturā ievērojot turpmāk noteikto secību.

***1. Organizatoriskā struktūrshēma.*** Kopējā struktūrshēmā jāatspoguļo visas Darba izpildē iesaistītās Pretendenta struktūrvienības, tai skaitā, jānorāda 10% Darba izpildē iesaistītie būvuzņēmēji, norādot to veicamo Darba daļu % un darbu veidus.

**2.** ***Galvenie būvizstrādājumi.*** Jānorāda galveno būvizstrādājumu dati, aizpildot tabulu.

Darba organizācijas aprakstam jāpievieno būvizstrādājuma piegādātāja (pilnvarotā pārstāvja, importētāja, izplatītāja) apliecinājums par gatavībupiegādāt būvizstrādājumu līgumā nepieciešamajā apjomā. Ja būvizstrādājumu piegādā ražotājs, tad šajā apakšpunktā minētais apliecinājums jāizsniedz ražotājam.

Būvizstrādājumiem, kuru atbilstības apliecināšanai nepieciešams ražošanas procesa kontroles sertifikāts, Darba organizācijas aprakstam jāpievieno akreditētas institūcijas izdota sertifikāta kopija.

Daļa NR 1., 2..

|  |  |  |  |
| --- | --- | --- | --- |
| **Būvizstrādājuma nosaukums** | **Izcelsmes**  **vieta** | **Apjoms** | **Būvizstrādājuma atbilstības un nepieciešamā apjoma pieejamības apliecinājumi** |
| *Nesaistītu minerālmateriālu maisījums*  *Smilts*  *Caurtekas* |  |  | *Dokumentu nosaukumi*  *(dokumentu kopijas pievienot aiz Darba organizācijas apraksta)* |

**3. *Satiksmes organizācija un transportēšanas ceļi*.** Jāapraksta satiksmes organizēšana objektā. Jānorāda ceļus, pa kuriem pārvadās būvmateriālus, ja kravu skaits pārsniedz 10 (desmit) vienā diennaktī. Kāda veida pretendents plāno pievedceļus uzturēt būvdarbu laikā.

**4.** ***Kvalitātes nodrošināšanas sistēma.*** Jāapraksta kvalitātes nodrošināšanas sistēma. Tai jābūt piemērotai Specifikācijās noteikto prasību izpildei.

**5*. Darba veikšanas kalendārais grafiks.*** Tabulas veidā jānorāda Darbu daudzumu sarakstā minēto galveno darbu izpildes termiņi atbilstoši līguma projektā un Specifikācijās norādītajām prasībām.

**6. *Naudas plūsma.*** Tabulas veidā jāattēlo plānotā naudas plūsma pa mēnešiem, ievērojot līguma projektā noteikto maksāšanas kārtību.

**4. pielikums LĪGUMA PROJEKTS**

**BŪVDARBU LĪGUMS (PROJEKTS)**

**„ \_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ „**

|  |  |  |
| --- | --- | --- |
| **Pasūtītāja līgumu reģistrācijas**  **uzskaites Nr. \_\_\_\_\_\_\_\_\_\_\_\_\_** |  | **Būvuzņēmēja līgumu reģistrācijas**  **uzskaites Nr.\_\_\_\_\_\_\_\_\_** |

Daugavpils 2019.gada \_\_\_.\_\_\_\_\_\_\_\_\_\_\_

**Daugavpils novada dome**, pašvaldības izpilddirektores \_\_\_\_\_\_\_\_personā, kura darbojas saskaņā ar Daugavpils novada domes nolikumu, turpmāk tekstā - **Pasūtītājs**, no vienas puses, un

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**,** tās \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_personā, kurš/a darbojas uz \_\_\_\_\_\_\_\_\_\_\_\_\_\_\_\_ pamata un ir tiesīgs/a sabiedrību pārstāvēt atsevišķi/ kopīgi ar \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, turpmāk tekstā - **Būvuzņēmējs**, no otras puses, abi kopā un katrs atsevišķi turpmāk tekstā - Puses,

abi kopā un katrs atsevišķi turpmāk šī līguma tekstā saukti par „Līdzējiem”, realizējot Eiropas savienības ELFLA pasākuma “Pamatpakalpojumi un ciematu atjaunošana lauku apvidos” projektu, pamatojoties uz Pasūtītāja, rīkotā atklātā konkursa „Daugavpils novada pašvaldības ceļu pārbūve” , iepirkuma identifikācijas DND Nr.2018/38 ELFLA , nolikumu, konkursa rezultātiem \_\_\_\_ daļā un Būvuzņēmēja iesniegto piedāvājumu ( turpmāk tekstā – Konkursa piedāvājums) noslēdz šādu līgumu:

**1. Definīcijas**

* 1. **Apakšuzņēmējs** - Izpildītāja vai tā apakšuzņēmēja piesaistīta vai nolīgta persona, kura veic būvdarbus, kas nepieciešami ar Pasūtītāju noslēgta publiska būvdarbu līguma izpildei, neatkarīgi no tā, vai šī persona būvdarbus veic Izpildītājam vai citam apakšuzņēmējam.
  2. **Būvuzraugs** – Pasūtītāja nolīgta persona, kura veic būvdarbu izpildes uzraudzību, tajā skaitā būvuzraudzību saskaņā ar Ministru kabineta 2014.gada 19.augusta noteikumiem Nr. 500 „Vispārīgie būvnoteikumi”.
  3. **Būvdarbu vadītājs** – ir Būvuzņēmēja norīkota persona, kura Būvuzņēmēja vārdā vada Būvdarbu izpildi būvē.
  4. **Būvuzņēmēja pārstāvis** - pārstāv Būvuzņēmēju attiecībās ar Pasūtītāju ar Līgumu saistītu jautājumu risināšanā.
  5. **Būvdarbi** – visas darbības – būvniecība, būvdarbu sagatavošana, izpēte, dokumentu komplektēšana, u.c. – kuras Būvuzņēmējam ir jāveic saskaņā ar Līgumu, Būvprojektu, Vispārīgajiem būvnoteikumiem, Autoceļu un ielu būvnoteikumiem un citiem normatīvajiem aktiem, un Ceļu specifikācijām 2015.
  6. **Būvprojekts**– izstrādātais būvprojekts: *SIA …………. „Daugavpils novada pašvaldības ceļa …….*
  7. **Būve** – Līguma 2.1. punktā minētais katrs objekts atsevišķi.
  8. **Būves vieta** (būvlaukums, objekts, būvobjekts) ir Darba tiešās izpildes vieta.
  9. **Būvdarbu uzsākšana** - akceptēta būvprojekta īstenošana būvlaukumā pēc būvatļaujas ar atzīmi par būvdarbu uzsākšanai izvirzīto nosacījumu izpildi (kopija) un būvprojekta saņemšanas, ko atzīmē ar pirmo ierakstu būvdarbu žurnālā.
  10. **Būvdarbu pabeigšana**- būvdarbu pabeigšanas akta sastādīšana.
  11. **Defekts** - jebkuras izpildītā Darba daļas neatbilstība līguma vai normatīvo aktu prasībām, kas atklājusies līguma izpildes un garantijas termiņa laikā.
  12. **Līgums** – Līdzēju parakstītais Līgums, ieskaitot visus tā pielikumus, kā arī jebkuru dokumentu, kas papildina vai groza šo Līgumu vai tā pielikumus.
  13. **Pasūtītāja pārstāvis**– Pasūtītāja nozīmēts pārstāvis, kurš koordinē Pasūtīja, Būvuzņēmēja u.c. līguma saistību izpildē iesaistīto personu darbību.
  14. **Ziemas tehnoloģiskais pārtraukums** ir Pasūtītāja apstiprināts visu projektā paredzēto būvdarbu ziemas sezonas pārtraukums būvdarbu veikšanai nepiemērotu klimatisko apstākļu dēļ.

1. **Līguma priekšmets**
   1. Pasūtītājs pasūta un Būvuzņēmējs pret atlīdzību un saskaņā ar šo Līgumu, Būvprojektu un Konkursa piedāvājumu apņemas veikt pārbūves darbus, turpmāk tekstā – Būvdarbi, Darbi, šādā(-s) būvē(-s):

*- Daugavpils novada pašvaldības ceļa ………………. pārbūve, ……………….pagastā*

kas tiek veikti Eiropas savienības ELFLA pasākuma “Pamatpakalpojumi un ciematu atjaunošana lauku apvidos” ietvaros.

1. **Līgumcena**
   1. Līgumcena ir euro \_\_\_\_\_\_\_\_\_\_\_ (*summa vārdiem*). PVN 21% euro \_\_\_\_\_\_\_\_\_\_\_ (*summa vārdiem*).

Līgumcenas un PVN summa euro\_\_\_\_\_\_\_\_\_\_ (*summa vārdiem*).

* 1. Līgumcenu sastāda katras Būves līgumcena:

|  |  |  |  |
| --- | --- | --- | --- |
| Būves nosaukums saskaņā ar būvprojektu | Būves līgumcena (bez PVN) cipariem  euro | PVN 21% | Kopā |
|  |  |  |  |
|  |  |  |  |

* 1. Līdzēji apmaksā PVN atbilstoši likuma prasībām.
  2. Būvuzņēmējs apliecina, ka Darbu daudzumu un izmaksu sarakstā ir iekļauti visi Būvdarbi un materiāli, saskaņā ar apjomu, kas nepieciešams pilnīgai paredzēto darbu veikšanai.
  3. Līgumcenā ir iekļauts viss darbu komplekss, kas nepieciešams Būvdarbu paveikšanai. Ja kādam no līgumā paredzētiem darbiem nav nolīgta cena, tad šī darba izmaksas ir iekļautas citu darbu cenās.
  4. Darbu daudzumu un izmaksu sarakstā noteiktās darbu vienības cenas paliek nemainīgas darbu izpildes laikā, ja Pasūtītājs nemaina Būvprojekta dokumentāciju, izņemot šajā Līgumā noteiktos gadījumus.
  5. Ja pēc Pasūtītāja prasības tiek mainīti veicamo būvdarbu apjomi, kas ir atšķirīgi no Būvprojektā uzrādītajiem, tad vienošanās par papildu būvdarbiem tiek noslēgta šajā Līgumā un Publisko iepirkumu likumā noteiktajā kārtībā. Papildus būvdarbu novērtējumam tiks izmantoti Darbu daudzumu un izmaksu sarakstā norādītie vienību izcenojumi, bet, ja tādi tur nebūs noteikti, Līdzēji atsevišķi vienosies par minēto būvdarbu vienību izcenojumiem, par ko tiks sastādīts atsevišķs akts.

1. **Būvdarbu** **izpildes noteikumi**
   1. Būvuzņēmējs atbild par atbilstošas kvalifikācijas personāla un sertificētu materiālu izmantošanu Būvdarbu laikā Būvē.
   2. Būvdarbus ir jāveic, ievērojot Iepirkuma nolikumu un Būvuzņēmēja Iepirkumā iesniegto Piedāvājumu, saskaņā ar apstiprināto Būvprojektu, būvnormatīviem, Ceļu specifikācijām, Līguma noteikumiem un Pasūtītāja vai Būvuzrauga norādījumiem, ciktāl šādi norādījumi neizmaina Līguma, spēkā esošo normatīvo aktu nosacījumus, Līguma cenu, būvdarbu apjomus vai būvdarbu izpildes termiņus.
   3. Būvuzņēmējs apņemas veikt Būvdarbus Līgumā noteiktajos termiņos**. Pasūtītājs uzaicina būvuzņēmēju iesniegt dokumentus būvdarbu uzsākšanas nosacījumu izpildei terminā, kas nav garāks par četriem mēnešiem no līguma noslēgšanas dienas.**
   4. Ievērojot šī Līguma noteikumus, Būvuzņēmējs apņemas :

|  |  |  |  |
| --- | --- | --- | --- |
| Būves nosaukums saskaņā ar būvprojektu | Būvuzņēmējs iesniedz pasūtītājam dokumentus \* būvdarbu uzsākšanas nosacījumu izpildei | Būvuzņēmējs uzsāk būvdarbus (pirmais ieraksts būvdarbu žurnālā) | Darbu izpildes laiks pēc būvdarbu uzsākšanas, izņemot ziemas tehnoloģisko pārtraukumu līdz būvdarbu pabeigšanas akta sastādīšanai, dienās |
|  | 7 d.d. pēc 4.3.punktā minētā uzaicinājuma | 5 d.d. pēc būvuzņēmējam izsniegtās būvatļaujas |  |
|  | 7 d.d. pēc 4.3.punktā minētā uzaicinājuma | 5 d.d. pēc būvuzņēmējam izsniegtās būvatļaujas |  |

\*būvdarbu veicēja civiltiesiskās atbildības obligātās apdrošināšanas polises kopija, būvspeciālistu profesionālās civiltiesiskās atbildības apdrošināšanas polises kopijas, atbildīgā būvdarbu vadītāja saistību raksts, satiksmes organizācijas shēma, būvdarbu žurnāls.

* 1. Ja Būvdarbu izpildīšanas procesā Būvuzņēmējam ir radušies fiziski šķēršļi vai apstākļi, kurus tas, kā pieredzējis un kvalificēts Būvuzņēmējs iepriekš nevarēja paredzēt, tad viņam ir tiesības, vispirms saskaņojot ar Pasūtītāju iepriekš minēto šķēršļu likvidēšanas metodi un izmaksas, saņemt Būvdarbu izpildes termiņa pagarinājumu, kas atbilst šo fizisko šķēršļu vai apstākļu darbības ilgumam.
  2. Būvuzņēmējs, izpildot Būvdarbus, ievēro Būvprojektu. Būvuzņēmējs atzīst, ka Būvprojekts ir saprotams, to var realizēt, nepārkāpjot normatīvo aktu prasības un publiskos ierobežojumus, un atbilstoši Līguma noteikumiem.
  3. Pirms Būvdarbu uzsākšanas Būvē Būvuzņēmējs nozīmē Piedāvājumā norādīto Būvdarbu vadītāju. Būvdarbu vadītāju Būvuzņēmējs ir tiesīgs nomainīt pēc Pasūtītāja pamatota pieprasījuma vai ar Pasūtītāja iepriekšēju rakstisku piekrišanu, nozīmējot jaunu speciālistu ar līdzvērtīgu pieredzi un kvalifikāciju, Publisko iepirkumu likumā noteiktajā kārtībā.
  4. Būvuzņēmējs veic visas darbības, kādas saskaņā ar Vispārīgajiem būvnoteikumiem, Autoceļu un ielu būvnoteikumiem un citiem normatīvajiem aktiem ir nepieciešamas, lai uzsāktu Būvdarbus, veiktu būvdarbus un pilnībā pabeigtu būvniecību atbilstoši Būvprojektam.
  5. Būvuzņēmējs ir atbildīgs, lai būvdarbu izpildē tiktu ievēroti Latvijas Republikā spēkā esošie būvnormatīvi, normatīvie akti, Ceļu specifikācijas, Būvuzrauga un Pasūtītāja norādījumi, kas nav pretrunā ar Latvijas Republikā spēkā esošajiem normatīvajiem aktiem un Būvprojektam, kā arī ievēro citus spēkā esošos normatīvos aktus, kas reglamentē šajā Līgumā noteikto būvdarbu veikšanu, tajā skaitā būvdarbu drošības tehnikas, būvdarbu aizsardzības, ugunsdrošības, elektrodrošības, sanitāros un apkārtējās vides aizsardzības noteikumus.
  6. Būvuzņēmējam ir saistoši tie Pasūtītāja un tā pārstāvju rīkojumi, kas nav pretrunā normatīvo aktu noteikumiem, šī Līguma noteikumiem un negroza tos, kā arī ir vērsti uz Līgumsaistību sekmīgu izpildi.

1. **Būvlaukuma un pievedceļu uzturēšana**

5.1.Būvuzņēmējs būves vietā nodrošina Būvuzraugam saviem inženiertehniskajiem darbiniekiem līdzvērtīgus darba apstākļus.

5.2.Būvuzņēmējs veic būvlaukumā esošā autoceļa un apvedceļu ikdienas uzturēšanas darbus, līdz brīdim, kamēr būvlaukums ar būvdarbu pabeigšanas aktu ir nodots Pasūtītājam, ja būvprojektā iekļauts izvērtējums par būves izmantošanas pieļaujamību pirms būves pieņemšanas ekspluatācijā un izmantošanas nosacījumi.

* 1. Ja Būvuzņēmējs neveic būvlaukumā esošā ceļa un apvedceļu ikdienas uzturēšanu, kas rada bīstamību ceļu satiksmei, tad Pasūtītājs šo darbu drīkst uzdot citam izpildītājam. Darba izmaksas un radītos zaudējumus Būvuzņēmējs atlīdzina Pasūtītājam vai Pasūtītājs var ieturēt no maksājumiem Būvuzņēmējam.
  2. Būvuzņēmējs drīkst būvlaukumā esošo ceļu vai tā daļu un pienākumu veikt ziemas uzturēšanu uz ziemas uzturēšanas termiņu nodot atpakaļ Pasūtītājam, ja Būvuzņēmējs nodrošina uz minēto termiņu satiksmes joslas ar līdzenu segumu bez satiksmes apgrūtinājumiem būvdarbu dēļ. Tādā gadījumā ziemas uzturēšanas darbi veicami uz Pasūtītāja rēķina. Lai uz ziemas uzturēšanas periodu nodotu autoceļu vai tā posmu Pasūtītājam, Būvuzņēmējam jāievēro šādi nosacījumi:

5.4.1. Būvuzņēmējs ne vēlāk kā 2 (divas) nedēļas iepriekš rakstiski informē Pasūtītāju par nododamo ceļu;

5.4.2. Būvuzņēmējs nodrošina satiksmes organizācijas līdzekļu uzturēšanu.

* 1. Būvuzņēmējs uz sava rēķina nodrošina būvmateriālu masveida pārvadāšanā (kravu skaits pārsniedz 10 (desmit) vienā diennaktī) izmantoto ceļu (izņemot valsts galvenos un reģionālos (1.šķiras) autoceļus) remontu un uzturēšanu, nepasliktinot seguma stāvokli:
     1. ceļiem ar grants segumu – planē, atputekļo segumu dzīvojamo māju tuvumā un labo bedrītes ar jaunu materiālu,
     2. ceļiem ar melno segumu – remontē bedrītes,
     3. Būvuzņēmējs uz sava rēķina nodrošina bojāto pašvaldības ceļu (ceļu posmu) atjaunošanu (pa kuriem veda būvmateriālus un būvtehniku) pēc būvdarbu pabeigšanas un pirms būvdarbu pabeigšanas akta sastādīšanas.

1. **Darbu veikšanas projekts un Darba vadības apspriedes**
   1. Pirms Darba uzsākšanas Būvuzņēmējs izstrādā darbu veikšanas projektu saskaņā ar Autoceļu un ielu būvnoteikumiem atbilstoši savam piedāvājumam iepirkumā . Darbu veikšanas projektu veido Specifikācijās norādītie dokumenti.
   2. Darbu veikšanas projektu , tā papildinājumus un visu materiālu lietojumu Būvuzņēmējs saskaņo ar Būvuzraugu. Bez būvuzrauga apstiprināta Darbu veikšanas projekta un izmantojamo materiālu saskaņojuma Darbu veikt nedrīkst.
   3. Būvuzņēmējs rīko (nodrošina telpas, aprīkojumu) Darba vadības apspriedes, kurās piedalās Būvuzraugs. Pēc Pasūtītāja pieprasījuma apspriedēs jāpiedalās Pasūtītāja pārstāvim, ja paredzams, ka par izskatāmajiem jautājumiem būs nepieciešams Pasūtītāja lēmums. Būvuzraugs vada Darba vadības apspriedes.
   4. Darba vadības apspriedes sasauc pēc vajadzības, bet ne retāk kā vienu reizi divās nedēļās Darba izpildes laikā. Darba vadības apspriedēs izskata Darbu veikšanas projektu un tās papildinājumus, paveiktos un atlikušos darbus, nepieciešamās Darba izmaiņas un citus jautājumus.
   5. Darba vadības apspriedēs izskata **Darbu veikšanas projektu** un tās papildinājumus, paveiktos un atlikušos darbus, nepieciešamās Darba izmaiņas un citus jautājumus.
2. **Pasūtītāja pienākumi un tiesības** 
   1. **Pasūtītājs apņemas:** 
      1. nodot Būvuzņēmējam Būves vietu, par ko starp Līdzējiem tiek parakstīts Būves vietas nodošanas akts;
      2. nozīmēt Būvuzraugu būvdarbu izpildes, to kvalitātes un atbilstības Līgumam uzraudzīšanai. Būvuzraugam ir tiesības jebkurā brīdī apturēt būvdarbu veikšanu, iepriekš rakstiski paziņojot par to Būvuzņēmējam un argumentējot pieņemto lēmumu. Būvuzraugam ir visas tās tiesības un pienākumi, kādi tam ir noteikti būvnormatīvos, citos normatīvajos aktos un Līgumā;
      3. nozīmēt Pasūtītāja pārstāvi, kurš koordinē Pasūtīja, Būvuzņēmēja u.c. līguma saistību izpildē iesaistīto personu darbību;
      4. nodrošināt Būvuzņēmēju ar Būvdarbu veikšanai nepieciešamo dokumentāciju;
      5. pieņemt Būvuzņēmēja izpildītos Būvdarbus saskaņā ar Līguma noteikumiem;
      6. samaksāt par izpildītajiem Būvdarbiem saskaņā ar Līguma noteikumiem.
   2. **Pasūtītājam ir tiesības:**
      1. Vienpusēji, normatīvo aktu vai līguma noteikumu neievērošanas gadījumā, apturēt Darba izpildi līdz trūkumu novēršanai, un par šo kavējumu Būvuzņēmējam nepienākas kompensācija. Būvdarbus Būvuzņēmējs ir tiesīgs atsākt, saskaņojot ar Pasūtītāju, pēc konstatētā pārkāpuma novēršanas. Būvuzņēmējam nav tiesību uz Līgumā noteikto Būvdarbu izpildes termiņa pagarinājumu sakarā ar šādu Būvdarbu apturēšanu;
      2. uzaicināt neatkarīgus ekspertus Būvuzņēmēja veikto Būvdarbu kvalitātes pārbaudei. Ekspertīzes izdevumus sedz Pasūtītājs, izņemot gadījumus, kad ekspertīzes rezultātā tiek konstatēti trūkumi vai nepilnības, kas radušies Būvuzņēmēja vainas, nolaidības vai neuzmanības dēļ. Šādā gadījumā ekspertīzes izdevumus sedz Būvuzņēmējs;
      3. bez iepriekšēja brīdinājuma ierasties jebkurā ražotnē vai bāzē, kur ražo vai uzglabā materiālus un iekārtas, ko lieto Līguma izpildē un tur veikt atbilstības pārbaudes, kā arī ņemt paraugus. Būvuzņēmējam ir jānodrošina Pasūtītāja pārstāvjiem iespējas veikt minētās darbības un jānodrošina kompetenta pārstāvja piedalīšanās, lai parakstītu aktu par to, ka šīs uzraudzības darbības ir veiktas;
      4. prasīt līguma nodrošinājumu, ja Būvuzņēmējs nepilda šajā Līgumā noteiktās saistības pēc Pasūtītāja rakstveida brīdinājuma izteikšanas brīža vai, ja līguma darbība tiek izbeigta pēc Pasūtītāja iniciatīvas saskaņā ar šī Līguma punktiem, kas paredz Pasūtītāja tiesības vienpusēji izbeigt Līguma darbību vai, ja Līgumā noteiktais Līgumsoda apmērs sasniedz maksimāli iespējamo apmēru;
      5. gadījumos, kad tas nepieciešams, lai nodrošinātu būves atbilstību būvprojekta mērķim, Pasūtītājs drīkst izmainīt būvprojektu, t.sk. veicamajiem Būvdarbiem izmainīt tehniskās prasības, samazināt vai palielināt to apjomu vai tos papildināt, uzdodot veikt līgumā sākotnēji neparedzētus darbus un noteikt ar būvprojekta izmaiņām saistītus līguma grozījumus.
      6. prasīt nomainīt ikvienu līguma izpildē iesaistīto personu, pamatojot to ar kādu no šādiem iemesliem:
         1. atkārtota pavirša savu pienākumu pildīšana,
         2. nekompetence vai nolaidība,
         3. līgumā noteikto saistību vai pienākumu nepildīšana,
         4. atkārtota tādu darbību veikšana, kas kaitē drošībai, veselībai vai vides aizsardzībai;
      7. citas Pasūtītāja tiesības, kādas ir noteiktas spēkā esošajos normatīvajos aktos un Līgumā.
3. **Būvuzņēmēja pienākumi un tiesības**
   1. **Būvuzņēmējs apņemas:**
      1. veikt būvdarbu sagatavošanu un informatīvo plākšņu par projektu uzstādīšanu būvē;
      2. pirms būvdarbu sākuma izstrādāt darbu veikšanas projektu atbilstoši Ceļu specifikācijām un Autoceļu un ielu būvnoteikumiem;
      3. pirms būvdarbu uzsākšanas pieņemt no Pasūtītāja Būves vietu pēc tās faktiskā stāvokļa sastādot būves vietas nodošanas aktu, kuru parakstot Būvuzņēmējs uzņemas atbildību par būves vietu un tās uzturēšanu. Būves vietu Būvuzņēmējs izmanto tikai šī līguma izpildei, tajā nedrīkst atrasties ar izbūvējamo objektu nesaistītu materiālu krautnes.
      4. ierīkot būvdarbu veikšanai nepieciešamās palīgēkas būvniecības teritorijā;
      5. segt visus ar Būvdarbu veikšanu saistītos izdevumus līdz būvju pilnīgai pabeigšanai;
      6. būvdarbus veikt saskaņā ar Latvijas būvnormatīviem, citu normatīvo aktu prasībām, Ceļu specifikācijām, atbilstoši Būvprojektam;
      7. būvdarbu veikšanas procesā ievērot drošības tehnikas, ugunsdrošības, visu būvniecības uzraudzības dienestu priekšrakstus, veikt apkārtējās vides aizsardzības pasākumus, kas saistīti ar būvdarbiem Būvē, kā arī uzņemties pilnu atbildību par jebkādiem minēto noteikumu pārkāpumiem un to izraisītajām sekām;
      8. nodrošināt visu nepieciešamo dokumentu atrašanos būvlaukumā, kuru uzrādīšanu var prasīt amatpersonas, kas ir tiesīgas kontrolēt būvdarbus;
      9. nodrošināt visas būvdarbu izpildes procesā nepieciešamās dokumentācijas sagatavošanu un iesniegšanu Pasūtītājam saskaņā ar Būvprojektu un Latvijas būvnormatīviem;
      10. nodrošināt tīrību būvdarbu teritorijā un Būvuzņēmēja darbības zonā visā būvdarbu veikšanas laikā;
      11. nodrošināt Būvi ar nepieciešamajām ierīcēm visu būvgružu aizvākšanai, kā arī nodrošināt to regulāru izvešanu uz speciāli ierīkotām vietām atbilstoši spēkā esošajai likumdošanai;
      12. uz sava rēķina izstrādāt detalizētus rasējumus, ja tādi nepieciešami, un saskaņot ar Autoruzraugu un Pasūtītāju pirms attiecīgo būvdarbu uzsākšanas,
      13. par visām konstatētajām neprecizitātēm vai kļūdām Būvprojektā, vai jaunatklātiem apstākļiem, kas var novest pie būvdarbu kvalitātes pasliktināšanās, defektiem tajos vai kā citādi negatīvi ietekmēt izpildītos būvdarbus, nekavējoties rakstveidā informēt Pasūtītāju;
      14. rakstveidā nekavējoties informēt Pasūtītāju par visiem apstākļiem, kas atklājušies būvdarbu izpildes procesā un var neparedzēti ietekmēt būvdarbu izpildi;
      15. rakstveidā saskaņot ar Pasūtītāju jebkuru Būvdarbu izpildes procesā radušos nepieciešamo atkāpi no Līdzēju sākotnējās vienošanās;
      16. nekavējoties brīdināt Pasūtītāju, ja būvdarbu izpildes gaitā radušies apstākļi, kas var būt bīstami cilvēku veselībai, dzīvībai vai apkārtējai videi, un veikt visus nepieciešamos pasākumus, lai tos novērstu;
      17. nodrošināt, ka atbildīgais būvdarbu vadītājs ceļa segas konstrukcijas izbūves laikā atrodas būvdarbu veikšanas vietā un tam jābūt fiksētam būvdarbu žurnālā ;
      18. informēt pasūtītāju par atbildīgā būvdarbu vadītāja darbu citos objektos un iesniegt būvdarbu vadītāja dalītu laika uzskaiti;
      19. uzņemties risku (nelaimes gadījumi, bojājumu rašanās, zaudējumu nodarīšana trešajām personām u.c.) par Būvi līdz dienai, kad būvi pieņem ekspluatācijā;
      20. būvdarbu izpildē izmantot būvizstrādājumus un iekārtas, kādas ir noteiktas Piedāvājumā vai kādas ir iepriekš saskaņotas ar projekta autoru un būvuzraugu, un kādas pilnībā atbilst Būvprojektam. Būvuzņēmējs apņemas ievērot būvizstrādājumu ražotāja noteiktos standartus un instrukcijas, ciktāl tie nav pretrunā ar Latvijas Republikas normatīvajiem aktiem;
      21. būvdarbu veikšanas procesā nojauktās konstrukcijas un atgūtie materiāli kļūst par Būvuzņēmēja īpašumu. Ja minētie materiāli ir nepieciešami Pasūtītājam pašam, tad Līdzēji noslēdz atsevišķu rakstveida vienošanos, tajā paredzot, kas, par kādiem finanšu līdzekļiem un kur nogādās nojauktās konstrukcijas un atgūtos materiālus;
      22. pirms būvdarbu pabeigšanas akta sastādīšanas sakārtot Būvi un tai piegulošo teritoriju (novākt būvgružus un Būvuzņēmējam piederošo inventāru un darba rīkus u.c.), nopļaut zāli vismaz 3m platumā no autoceļa nomales ārējās malas. Zāles pļaušana jāveic ne agrāk kā 1 nedēļu pirms būvdarbu pabeigšanas akta sastādīšanas;
      23. ievērot un izpildīt Būvuzrauga likumīgās prasības, kā arī regulāri saskaņot veicamo būvdarbu izpildi;
      24. veikt citas darbības saskaņā ar Līgumu, Būvprojektu, Latvijas būvnormatīviem un citiem normatīvajiem aktiem;
      25. Būvdarbu veikšanai lietoto vai skarto teritoriju, piebraucamos ceļus sakārtot sākotnējā stāvoklī, kā arī šo teritoriju uzturēt kārtībā būvdarbu izpildes laikā;
      26. atbildēt par gaisa un pazemes komunikāciju aizsardzības noteikumu ievērošanu;
      27. iegūt visus ar būvdarbu izpildi saistītos nepieciešamos saskaņojumus un saņemt atļaujas no komunikāciju valdītājiem, sagatavot nepieciešamo izpilddokumentāciju, t.sk.veikt paveikto būvdarbu uzmērījumus un izpildmērījumus, saņemt atzinumus par ceļa gatavību ekspluatācijai, tās atbilstību tehniskajiem vai īpašajiem noteikumiem un normatīvo aktu prasībām no institūcijām, kuras ir izdevušas tehniskos vai īpašos noteikumus;
      28. uzturēt būvlaukumu (būvlaukuma ceļi), kā arī pievedceļus un apvedceļus, ja tas paredzēts būvprojektā, ziemā un vasarā satiksmei drošā stāvoklī atbilstoši noteiktajai uzturēšanas klasei saskaņā ar Ministru kabineta 2010. gada 09. marta noteikumiem Nr.224 ″Noteikumi par valsts un pašvaldību autoceļu ikdienas uzturēšanas prasībām un to izpildes kontroli″;
      29. nodrošināt piekļūšanu īpašumiem, kuru pievienojumi atrodas būvlaukumā;
      30. ja būvdarbu veikšanā iestājies ar darba veikšanai nepiemērotiem klimatiskajiem apstākļiem saistīts pārtraukums un būvuzņēmējs ir sakārtojis būvlaukumu satiksmei drošā kartība, būvuzņēmējs drīkst uz pārtraukuma laiku nodot būvlaukumu Pasūtītājam;
      31. līdz Akta par Būves nodošanu ekspluatācijā parakstīšanai par saviem līdzekļiem novērst pieteiktās pretenzijas par Būvei nodarītajiem bojājumiem;
      32. veikt visus saprātīgi nepieciešamos pasākumus, lai aizsargātu apkārtējo vidi un ierobežotu zaudējumu nodarīšanu un traucējumu izdarīšanu, piesārņojuma, trokšņu u.c. darbību rezultātu negatīvo ietekmi;
      33. darbu izpildes termiņa laikā saskaņojot ar Pasūtītāju, aktualizēt kalendāro laika grafiku.
   2. Būvuzņēmējam ir tiesības saņemt Darba pabeigšanas termiņa pagarinājumu, ja:
      1. termiņa pagarināšanas nepieciešamība ir radusies no Pasūtītāja atkarīgu apstākļu dēļ;
      2. Darba veikšanu ir kavējuši būtiski atšķirīgi apstākļi no līgumā paredzētajiem, kas nav radušies Būvuzņēmēja vainas dēļ;
      3. Darba veikšanu ir kavējuši no ilggadējiem statistiski vidējiem būtiski atšķirīgi nelabvēlīgi klimatiskie apstākļi un šo faktu apstiprina Latvijas Vides, ģeoloģijas un meteoroloģijas dienesta izziņa;
      4. izpildes termiņa pagarināšanas nepieciešamība ir radusies vai ir nepieciešama nepārvaramas varas dēļ vai tai ir cits objektīvs no Būvuzņēmēja gribas neatkarīgs iemesls, kuru Būvuzņēmējs iepriekš nevarēja paredzēt un novērst.
   3. Būvuzņēmējam nav tiesību pretendēt uz Darba termiņu grozījumiem vai Darba izmaiņām, ja Būvuzņēmējs nav laikus paziņojis Pasūtītājam par apstākļiem, kas var ietekmēt Darba kvalitāti, termiņus vai izmaksas un veicis visas nepieciešamās darbības, lai samazinātu kaitējumu un zaudējumus vai izvairītos no tiem.
4. **Līguma izpildē iesaistītais personāls, apakšuzņēmēji un to nomaiņa** 
   1. Būvdarbu veikšanai Būvuzņēmējs piesaista savā piedāvājumā norādīto personālu un apakšuzņēmējus. Būvuzņēmējs ir atbildīgs par piesaistītā personāla un apakšuzņēmēju veiktā darba atbilstību šī līguma prasībām.
   2. Ja Būvuzņēmējs vēlas veikt atbildīgā būvdarbu vadītāja, aizvietošanu uz laiku vai nomaiņu, tad ne vēlāk kā 7 (septiņas) dienas pirms plānotās atbildīgā būvdarbu vadītāja aizvietošanas vai nomaiņas jāiesniedz rakstveida iesniegums Pasūtītājam. Iesniegumam jāpievieno piedāvātā atbildīgā būvdarbu vadītāja, kvalifikāciju apliecinoša informācija un dokumenti. Pasūtītājs piekrīt atbildīgā būvdarbu vadītāja nomaiņai, ja to kvalifikācija atbilst iepirkuma nolikumā noteiktajām personāla kvalifikācijas prasībām.
   3. Ja Pasūtītājs pieprasa atbildīgā būvdarbu vadītāja nomaiņu, pamatojoties uz līguma 7.2.6.punktu, tad Būvuzņēmējam pēc nomaiņas pieprasījuma saņemšanas 7 (septiņu) dienu laikā jāiesniedz Pasūtītājam iepriekšējā punktā minētie dokumenti.
   4. Būvuzņēmējam ir pienākums saskaņot ar pasūtītāju papildu personāla iesaistīšanu iepirkuma līguma izpildē.
   5. Ne vēlāk, kā 3 (trīs) dienas pirms būvdarbu uzsākšanas, Būvuzņēmējs iesniedz Pasūtītājam būvdarbos iesaistīto visu apakšuzņēmēju (ja tādus plānots iesaistīt) sarakstu, kurā norāda apakšuzņēmēja nosaukumu, kontaktinformāciju un to pārstāvēttiesīgo personu, ciktāl minētā informācija ir zināma. Sarakstā norāda arī apakšuzņēmēju apakšuzņēmējus. Līguma izpildes laikā Būvuzņēmējam jāpaziņo Pasūtītājam par jebkurām minētās informācijas izmaiņām, kā arī jāpapildina sarakstu ar informāciju par apakšuzņēmēju, kas tiek vēlāk iesaistīts būvdarbu veikšanā.
   6. Būvuzņēmējs nav tiesīgs bez saskaņošanas ar Pasūtītāju veikt piedāvājumā norādīto personāla un apakšuzņēmēju nomaiņu un iesaistīt papildu apakšuzņēmēju, kura veicamo būvdarbu vērtība ir vismaz 10 procenti no kopējās iepirkuma līguma vērtības, iepirkuma līguma izpildē. Pasūtītājs var prasīt personāla un apakšuzņēmēja viedokli par nomaiņas iemesliem.
   7. Pasūtītājs nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
      1. piedāvātais apakšuzņēmējs neatbilst iepirkuma procedūras dokumentos apakšuzņēmējiem izvirzītajām prasībām;
      2. tiek nomainīts apakšuzņēmējs, uz kura iespējām iepirkuma procedūrā Būvuzņēmējs balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu iepirkuma procedūrā Būvuzņēmējs atsaucies, apliecinot savu atbilstību iepirkuma procedūrā noteiktajām prasībām, vai tas atbilst PIL likuma [42. panta](https://likumi.lv/doc.php?id=287760#p42) pirmajā vai otrajā daļā (atbilstoši pasūtītāja norādītajam paziņojumā par līgumu vai iepirkuma procedūras dokumentos) minētajiem pretendentu izslēgšanas gadījumiem;
      3. piedāvātais apakšuzņēmējs, kura veicamo būvdarbu vai sniedzamo pakalpojumu vērtība ir vismaz 10 procenti no kopējās iepirkuma līguma vērtības, atbilst PIL likuma [42. panta](https://likumi.lv/doc.php?id=287760#p42) pirmajā vai otrajā daļā (atbilstoši pasūtītāja norādītajam paziņojumā par līgumu vai iepirkuma procedūras dokumentos) minētajiem pretendentu izslēgšanas gadījumiem;
      4. apakšuzņēmēja maiņas rezultātā tiktu izdarīti tādi grozījumi Būvuzņēmēja piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
   8. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
   9. Pārbaudot jaunā apakšuzņēmēja atbilstību, pasūtītājs piemēro PIL likuma [42. panta](https://likumi.lv/doc.php?id=287760#p42) noteikumus. PIL likuma [42. panta](https://likumi.lv/doc.php?id=287760#p42) trešajā daļā minētos termiņus skaita no dienas, kad lūgums par apakšuzņēmēja nomaiņu iesniegts pasūtītājam.
   10. Pasūtītājs pieņem lēmumu atļaut vai atteikt Būvuzņēmēja personāla vai apakšuzņēmēju nomaiņu vai jaunu apakšuzņēmēju iesaistīšanu iepirkuma līguma izpildē iespējami īsā laikā, bet ne vēlāk kā piecu darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar šā panta noteikumiem.
   11. Būvuzņēmējs 7 (septiņu) dienu laikā pēc līguma parakstīšanas iesniedz Pasūtītājam apliecinājumu, ka normatīvajos aktos noteiktajā kārtībā ir iesniegta deklarācija par īslaicīgu profesionālo pakalpojumu sniegšanu Latvijas Republikā reglamentētajā profesijā tam Pretendenta piedāvātajam personālam, kas izglītību un profesionālo kvalifikāciju ieguvis ārvalstīs.
5. **Riska pāreja, būvdarbu drošība un atbildība** 
   1. Cilvēku traumu un būvdarbu, materiālu vai iekārtu un cita īpašuma bojāšanas vai iznīcināšanas, vai zuduma risku uzņemas Būvuzņēmējs, izņemot, ja tas rodas Pasūtītāja vainas dēļ. Būvuzņēmējs uzņemas arī Būves, būvdarbu, materiālu un iekārtu nejaušas bojāšanas vai iznīcināšanas risku, un tas pāriet no Būvuzņēmēja uz Pasūtītāju ar Akta par Būves nodošanu ekspluatācijā parakstīšanu.
   2. Būvuzņēmējs atbild par visu to personu drošību Būvē, kurām ir tiesības tur atrasties un nodrošina nepiederošu vai neatbilstoši aprīkotu personu neielaišanu Būvē, kā arī atbild par darba drošības noteikumu ievērošanu Būvē.
   3. Būvuzņēmējs ir materiāli atbildīgs par Pasūtītājam, trešajām personām vai apkārtējai videi nodarīto zaudējumu, kas radies Būvuzņēmēja vainas dēļ būvdarbu izpildes laikā.
   4. Būvuzņēmējs, parakstot šo Līgumu, apliecina, ka viņam ir atbilstoša kvalifikācija un zināšanas, resursi, prasmes un iemaņas, kas nepieciešamas būvdarbu veikšanai, vides, veselības u.c. aizsardzībai un darba, ugunsdrošības u.c. drošības noteikumu ievērošanas nodrošināšanai.
   5. Būvuzņēmējam ir pienākums nekavējoties informēt Pasūtītāju par nelaimes gadījumiem Būvē vai Būvei nodarīto kaitējumu.
   6. Būvuzņēmējs nodrošina, ka Būvdarbu izpildes laikā tiek izmantoti pēc iespējas videi draudzīgāki materiāli un izejvielas, tehnoloģijas un seku likvidēšanas metodes.
   7. Būvuzņēmējs ar šo līgumu ir pilnvarots norīkot darba aizsardzības koordinatoru un atbild par visu būves vietā veicamo darbu drošību un darba aizsardzības pasākumu veikšanu atbilstoši Darba aizsardzības likumam un ar to saistītajiem normatīvajiem aktiem, tai skaitā, veic iepriekšēju paziņojumu Valsts darba inspekcijai par būvdarbu veikšanu, ja to nosaka normatīvie akti. Līdz darba uzsākšanai Būvuzņēmējs izstrādā darba aizsardzības plānu.
6. **Garantijas un apdrošināšana**
   1. Būvuzņēmējs ne vēlāk kā 7 (septiņas) darba dienu laikā pēc Līguma noslēgšanas Iesniedz Pasūtītājam līguma nodrošinājumu 5% (piecu procentu) apmērā no kopējās līgumcenas (*bez PVN*) bankas garantijas vai apdrošināšanas polises veidā. Līguma nodrošinājums ir spēkā līdz dienai, kad Būvuzņēmējs iesniedz Pasūtītājam Garantijas laika garantiju 5% (piecu procentu) apmērā no būves līgumcenas.
   2. Būvdarbu izpildes termiņa pagarinājuma gadījumā Būvuzņēmējs attiecīgi pagarina arī līguma nodrošinājuma termiņu.
   3. Būvuzņēmējs garantē, ka Būve un būvdarbi atbilst Būvprojekta prasībām un ka tie tiks izpildīti atbilstoši Līguma noteikumiem. Būvuzņēmējs ir atbildīgs par visiem defektiem un Pasūtītājam nodarītiem zaudējumiem, kas rodas vai var rasties šādas neatbilstības gadījumā. Būvuzņēmējs garantē, ka izpildītie būvdarbi būs kvalitatīvi, funkcionāli izmantojami, atbildīs Būvprojektā un Līgumā noteiktajiem parametriem, un ka būvdarbos nebūs defektu.
   4. Garantijas termiņš Būvei saskaņā ar Būvuzņēmēja Iepirkumā iesniegto Piedāvājumu ir 60 (sešdesmit) mēneši no Akta par Būves nodošanu ekspluatācijā parakstīšanas. Šajā termiņā konstatētos defektus Būvuzņēmējs novērš par saviem līdzekļiem Pasūtītāja noteiktajā termiņā.
   5. Ne vēlāk kā 7 (septiņu) darba dienu laikā pēc Akta par Būves nodošanu ekspluatācijā parakstīšanas, Būvuzņēmējs iesniedz Pasūtītājam garantijas laika garantiju 5% (pieci procenti) apmēra no Būves līgumcenas apdrošināšanas polises veidā.
   6. Garantijas laika garantijā obligāti jābūt iekļautiem šādiem noteikumiem un nosacījumiem:
      1. garantijas devējs apņemas samaksāt Pasūtītājam garantijas summu defektu novēršanas izmaksu apmērā, ja Būvuzņēmējs nepilda līgumā noteiktās garantijas saistības;
      2. garantija ir spēkā visā garantijas termiņa laikā;
      3. garantija ir no Būvuzņēmēja puses neatsaucama;
      4. Pasūtītājam nav jāpieprasa garantijas summa no Būvuzņēmēja pirms prasības iesniegšanas garantijas devējam.
   7. Pirms Darba uzsākšanas Būvuzņēmējs iesniedz Pasūtītājam atbildīgā būvdarbu vadītāja būvspeciālista civiltiesiskās apdrošināšanas līgumu un būvdarbu veicēja civiltiesiskās apdrošināšanas līgumu, un nodrošina tā spēkā esamību visā būvdarbu un garantijas laikā. Apdrošināšanas līgumu slēdz atbilstoši Ministru kabineta 2014.gada 19.augusta noteikumiem Nr.502 „Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu”. Ja atbildīgā būvdarbu vadītāja būvspeciālista civiltiesiskās apdrošināšanas līgums un būvdarbu veicēja civiltiesiskās apdrošināšanas līgums noslēgts uz gadu, Būvuzņēmējs kopā ar apdrošināšanas polisi iesniedz Pasūtītājam izziņu, kas paredzēta būvatļaujas izsniedzējam atzīmes izdarīšanai par būvdarbu uzsākšanas nosacījumu izpildi. Darbu būves vietā nedrīkst veikt bez līguma slēgšanas brīdī spēkā esošajos normatīvajos aktos noteiktās civiltiesiskās atbildības obligātās apdrošināšanas.
   8. Ja noslēgtā apdrošināšanas līguma termiņš tuvojas beigām, bet būvdarbi vai garantijas termiņš vēl turpinās, Būvuzņēmējam ir pienākums pirms spēkā esošā apdrošināšanas līguma darbības beigām iesniegt Pasūtītājam jaunu apdrošināšanas līgumu un nodrošināt tā spēkā esamību visā būvdarbu un garantijas laikā.
   9. Pēc apdrošināšanas atlīdzības izmaksas trešajai personai Būvuzņēmēja pienākums ir nekavējoties atjaunot civiltiesiskās atbildības obligātās apdrošināšanas minimālās atbildības limitu.
   10. Ja Pasūtītājs garantijas laikā konstatē bojājumus, par to tiek paziņots Būvuzņēmējam, norādot arī vietu un laiku, kad Būvuzņēmējam jāierodas uz defektu akta sastādīšanu. Pasūtītāja noteiktais termiņš nedrīkst būt mazāks par 2 (divām) dienām, bet Līdzēji var vienoties par citu termiņu defektu akta sastādīšanai. Pie defektu akta sastādīšanas Līdzēji ir tiesīgi pieaicināt neatkarīgus ekspertus, kuru atzinums ir obligāts izpildīšanai Līdzējiem. Izdevumus par eksperta sniegtajiem pakalpojumiem apmaksā vainīgais Līdzējs.
   11. Ja Būvuzņēmējs neierodas uz defektu akta sastādīšanu, Pasūtītājs ir tiesīgs sastādīt aktu vienpusēji, un tas ir saistošs Būvuzņēmējam. Par akta sastādīšanu tiek paziņots Būvuzņēmējam, norādot vietu un laiku, kad akts ir ticis sastādīts.
   12. Būvuzņēmējs apņemas novērst defektus Pasūtītāja noteiktajā termiņā, kas nevar būt īsāks kā 14 (četrpadsmit) dienas, izņemot gadījumus, kad defekti apdraud satiksmes drošību vai ceļa konstrukcijas saglabāšanu. Pusēm vienojoties šis termiņš var tikt pagarināts, jo īpaši tad, ja defektu novēršana nav iespējama nepiemēroto laika apstākļu dēļ.
   13. Ja defektu novēršana netiek uzsākta Pasūtītāja noteiktajā termiņā, Pasūtītājam ir tiesības defektu novēršanai pieaicināt trešo personu, šādā gadījumā Būvuzņēmējam ir pienākums Pasūtītājam atlīdzināt visus ar to saistītos pamatotos izdevumus. Par lēmumu nodot defektu novēršanu trešajām personām Pasūtītājam ir pienākums vismaz 5 (piecas) dienas iepriekš rakstveidā brīdināt Būvuzņēmēju.
7. **Būvdarbu nodošanas un pieņemšanas kārtība**
   1. Pēc būvdarbu pilnīgas pabeigšanas Būvē Būvuzņēmējs par to sastāda būvdarbu pabeigšanas aktu un nodod, un pasūtītājs pieņem pārbūvēto būves vietu, ja būvprojektā iekļauts izvērtējums par būves izmantošanas pieļaujamību pirms būves pieņemšanas ekspluatācijā un izmantošanas nosacījumi.
   2. Būvdarbu pieņemšanu un būves nodošanu – pieņemšanu ekspluatācijā veic saskaņā ar Ministru kabineta 2014. gada 14.oktobra noteikumiem Nr.633 „Autoceļu un ielu būvnoteikumi”. Ar šo līgumu Būvuzņēmējs ir pilnvarots Pasūtītāja vārdā ar iesniegumu vērsties institūcijās, kuras ir izdevušas tehniskos vai īpašos noteikumus, un saņemt institūciju atzinumus par būves gatavību ekspluatācijai, tās atbilstību tehniskajiem vai īpašajiem noteikumiem un normatīvo aktu prasībām, atbilstoši iepriekš minēto būvnoteikumu 167. punkta prasībām.
8. **Maksājumu izdarīšanas kārtība**
   1. Būvuzņēmējs līdz katra nākamā mēneša 7 (septītajam) datumam iesniedz Pasūtītājam Būvuzrauga apstiprinātu aktu par iepriekšējā kalendārajā mēnesī izpildītiem Darbiem (akta formu Būvuzņēmējs saskaņo ar Pasūtītāju). Akts iesniedzams 3(trīs) eksemplāros.
   2. Pasūtītājs izskata saņemto Būvdarbu izpildes aktu un 5 (piecu) darba dienu laikā to paraksta un atgriež vienu eksemplāru Būvuzņēmējam.
   3. Ja Būvdarbu kvalitāte uz nodošanas brīdi neatbilst Līguma prasībām, tad Pasūtītājs ir tiesīgs neparakstīt Būvdarbu izpildes aktu, bet 5 (piecu) darba dienu laikā rakstiski iesniegt savus iebildumus un saskaņot jaunu termiņu, kurā Būvuzņēmējam ir jānovērš pieļautās kļūdas un neprecizitātes.
   4. Ja 5 (piecu) darba dienu laikā pēc Būvdarbu izpildes akta iesniegšanas Pasūtītājs to neparaksta vai netiek sniegts argumentēts atteikums par veikto Būvdarbu pieņemšanu, veiktie Būvdarbi tiek uzskatīti par pieņemtiem.
   5. Attiecīgā Būvdarbu izpildījuma pieņemšana ar Būvdarbu izpildes aktu ir tikai pamats norēķinu veikšanai un nekādā gadījumā neatbrīvo Būvuzņēmēju no atbildības novērst vēlāk konstatētos un atklājušos trūkumus un defektus.
   6. Ja norēķinam ir nepieciešamas pārbaudes Būvobjektā, tad tās jāveic kopīgi Būvuzņēmējam ar Pasūtītāju. Pasūtītāja piedalīšanās veikto Būvdarbu apjoma noskaidrošanā Būvobjektā nav uzskatāma par Būvdarbu apjomu atzīšanu.
   7. Ikmēneša maksājumu Pasūtītājs veic Būvuzņēmējam par iepriekšējā mēnesī izpildītiem Būvdarbiem, pēc faktiski paveiktā apjoma, kad Pasūtītājs ir saņēmis šādus dokumentus:
      1. Aktu par izpildīto Būvdarbu pieņemšanu, kuru apstiprinājuši Pušu pārstāvji un būvuzraugs, un, kas sagatavots saskaņā ar Darbu apjomu un izmaksu sarakstiem;
      2. rēķinu ( rēķina formu Būvuzņēmējs saskaņo ar Pasūtītāju).
   8. Ikmēneša maksājumi tiek veikti bezskaidras naudas norēķinu veidā euro pēc Līguma 13.7.1., 13.7.2. punktā minēto dokumentu saņemšanas 30 (trīsdesmit) dienu laikā.
   9. Jebkura veida līgumsodu un zaudējumus Būvuzņēmējs samaksā Pasūtītājam vai Pasūtītājs atskaita no Būvuzņēmējam paredzētā maksājuma.
   10. Gala maksājumu Pasūtītājs veic 30 (trīsdesmit) dienu laikā pēc Akta par Būves nodošanu ekspluatācijā parakstīšanas un garantijas dokumenta par Būvē veikto Būvdarbu garantijas perioda apdrošināšanu saņemšanas no Būvuzņēmēja.
   11. Veicot bezskaidras naudas norēķinus, par maksājuma dienu uzskatāma pārskaitījuma veikšanas diena.
   12. Nekvalitatīvi vai neatbilstoši veiktie Būvdarbi netiek pieņemti un apmaksāti līdz defektu novēršanai un šo Būvdarbu pieņemšanai.
   13. Līguma darbības priekšlaicīgas izbeigšanas gadījumā visi maksājumi tiek apturēti un maksājumus, tai skaitā līgumsodus, puses veic 60 (sešdesmit) dienu laikā pēc Darba un būves nodošanas – pieņemšanas akta parakstīšanas.
9. **Izmaiņas līgumā**
   1. Pusēm rakstveidā vienojoties ir tiesības veikt izmaiņas Līgumā. Izmaiņas attiecas uz darbu papildus apjomiem un darbu izslēdzamiem apjomiem, neparedzētiem darbiem, kā arī būvdarbu izpildes laikā Projekta dokumentācijas labojumiem. Labojumus drīkst veikt vienīgi autoruzraudzības kārtībā un labojumu nepieciešamība ir ekonomiski izdevīga Pasūtītājam vai bez to izpildes nevar turpināt un/vai pabeigt Būvdarbus un/vai nodot būvi ekspluatācijā. Ir atļautas šādas izmaiņas ar nosacījumu, ka šīs izmaiņas nepārsniedz 15% no kopējās līguma summas, un kopējā līguma summa netiek palielināta.
   2. Izmaiņas līgumā nedrīkst pārsniegt līgumcenu.
   3. Izmaiņu veikšanas kārtība:
      1. Būvuzņēmējs un Pasūtītājs pieaicinot būvuzraugu sastāda aktu par nepieciešamajām izmaiņām;
      2. Būvuzņēmējs, pamatojoties uz aktu par nepieciešamajām izmaiņām, sagatavo darbu apjomu izmaņu tāmi, kuru saskaņo ar būvuzraugu un iesniedz Pasūtītājam. Sastādot tāmi darbiem, kuri sākotnēji nav paredzēti iepirkumā, Būvuzņēmējs piemēro iepirkuma (līgumā) piedāvātās darba laika normas un likmes un pieskaitījuma procentus;
      3. Pasūtītājs 5 (piecu) darba dienu laikā no darbu apjomu izmaņu tāmes saņemšanas brīža saskaņo to vai arī sniedz pamatotu atteikumu;
      4. pēc tāmes saskaņošanas Būvuzņēmējs un Pasūtītājs noslēdz vienošanas par nepieciešamajām izmaiņām Līgumā.
   4. Līguma grozījumi izdarāmi vienīgi rakstiski un pamatojoties uz Pasūtītāja apstiprināto izmaiņu aktu. Lemjot par līguma grozījumu veikšanu, jāievēro Publisko iepirkumu likuma 61.panta noteikumi.
10. **Līgumsods**
    1. Ja Būvuzņēmēja vainas dēļ būvdarbi nav tikuši pabeigti Līgumā noteiktajā termiņā vai citā termiņā, par kuru Līdzēji ir vienojušies, Pasūtītājam ir tiesības ieturēt līgumsodu par katru nokavēto saistību izpildes dienu 0,1 % apmērā no līgumcenas, bet ne vairāk kā 10% apmērā no līgumcenas. Līgumsods neatbrīvo Būvuzņēmēju no turpmākās līgumsaistību izpildes un zaudējumu atlīdzināšanas, kas radušies tā vainas dēļ.
    2. Ja Pasūtītājs neizdara maksājumus Līgumā noteiktajā kārtībā un termiņos, Būvuzņēmējs var pieprasīt Pasūtītājam maksāt par katru nokavēto dienu līgumsodu 0,1 % apmērā no līgumcenas, bet ne vairāk kā 10% apmērā no līgumcenas. Līgumsods neatbrīvo Pasūtītāju no turpmākās Līgumsaistību izpildes un zaudējumu atlīdzināšanas, kas radusies tā vainas dēļ.
    3. Par satiksmes organizācijas un darba vietas aprīkojuma shēmas neievērošanu, ja šāds pārkāpums konstatēts ar Pasūtītāja vai Būvuzrauga sastādītu aktu, Pasūtītājam ir tiesības prasīt līgumsodu 150 (simts piecdesmit) euro apmērā par katru gadījumu.
    4. Par būvlaukuma un apvedceļu uzturēšanu neatbilstoši līguma prasībām, ja šāds pārkāpums konstatēts ar Pasūtītāja vai Būvuzrauga sastādītu aktu, Pasūtītājam ir tiesības prasīt līgumsodu 150 (simts piecdesmit) euro apmērā par katru gadījumu. Konstatējot pārkāpumu otro reizi (otrais akts) līgumsods ir 200 (divisimti) *euro* apmērā. Konstatējot pārkāpumu trešo reizi (trešais akts) un katru nākamo reizi līgumsods ir 500 (pieci simti) *euro* apmērā.
    5. Par Ministru kabineta 14.10.2014. noteikumos Nr.633 „Autoceļu un ielu būvnoteikumiem” noteikto darba veikšanas dokumentu neatrašanos Darba veikšanas vietā vai to neaizpildīšanu, ja tas konstatēts ar Pasūtītāja vai Būvuzrauga sastādītu aktu, Pasūtītājam ir tiesības prasīt līgumsodu 150 (simts piecdesmit) euro apmērā par katru gadījumu.
11. **Atkāpšanās no līguma**
    1. Pasūtītājam ir tiesības 10 (desmit) darba dienas iepriekš ar rakstveida paziņojumu, izsūtot to pa faksu vai elektroniski parakstītu vēstuli, atkāpties no līguma šādos gadījumos:
       1. ja Būvuzņēmējs Līgumā noteiktajā termiņā nav izpildījis kādas savas saistības saskaņā ar Līgumu, vai neievēro Būvprojekta vai normatīvo aktu prasības, vai nespēj veikt būvdarbus Līgumā noteiktajos termiņos – ar nosacījumu, ka Būvuzņēmējs 5 (piecu)darbadienu laikā no attiecīgā paziņojuma saņemšanas nav novērsis konstatēto saistību neizpildīšanu;
       2. Darbs būves vietā netiek uzsākts 30 (trīsdesmit) dienu laikā pēc līgumā paredzētā Darba uzsākšanas datuma;
       3. ja konstatē, ka Būvuzņēmējs pametis darbus vai jebkurā citā veidā skaidri izrāda savu nodomu izbeigt ar Līgumu noteikto saistību izpildi;
       4. Būvuzņēmējs neveic līgumā paredzētās pārbaudes vai veiktās pārbaudes rāda, ka darbs tiek pildīts kvalitātē, kas ir sliktāka par līgumā noteikto;
       5. Ja būvuzraugs konstatē nekvalitatīvu darbu izpildi;
       6. ja ir pasludināts Būvuzņēmēja maksātnespējas process, apturēta vai pārtraukta tā saimnieciskā darbība, uzsākta tiesvedība par Būvuzņēmēja bankrotu vai tiek konstatēts, ka līdz līguma izpildes beigu termiņam Būvuzņēmējs būs likvidēts;
       7. ja Būvuzņēmējs Līguma 11.1. punktā noteiktajā termiņā neiesniedz Pasūtītājam Līguma noteikumiem atbilstošu bankas garantiju vai apdrošināšanas polisi par līguma nodrošinājumu;
       8. ja Būvuzņēmējs 7 (septiņu) dienu laikā pēc līguma parakstīšanas nav iesniedzis Pasūtītājam apliecinājumu, ka normatīvajos aktos noteiktajā kārtība ir iesniegta deklarācija par īslaicīgu profesionālo pakalpojumu sniegšanu Latvijas Republikā reglamentētajā profesijā tam Būvuzņēmēja piedāvātajam personālam, kas izglītību un profesionālo kvalifikāciju ieguvis ārvalstīs ;
       9. Būvuzņēmējs, līgumā noteiktajos termiņos nav iesniedzis dokumentus būvdarbu uzsākšanas nosacījumu izpildei.
    2. Šī Līguma 16.1.punktā minētā atkāpšanās no līguma neierobežo Pasūtītāja tiesības uz zaudējumu atlīdzību vai līgumsodu.
    3. Ja Pasūtītājs izmanto tiesības vienpusēji atkāpties no Līguma, Līdzēji sastāda atsevišķu aktu par faktiski izpildīto būvdarbu apjomu un to vērtību. Pasūtītājs pieņem būvdarbus tādā apjomā, kādā tie ir veikti, ja tie atbilst Līgumam un ir turpmāk izmantojami.
    4. Ja Pasūtītājs atkāpjas no līguma Būvuzņēmējs nekavējoties vai arī noteiktajā datumā pārtrauc būvdarbus, veic visus pasākumus, lai Būve un būvdarbi tiktu atstāti nebojātā, drošā stāvoklī un atbilstoši normatīvo aktu prasībām, sakopj būvlaukumu un nodod Pasūtītājam uz būvdarbiem attiecināmo dokumentāciju, nodrošina, lai Būvuzņēmēja personāls un apakšuzņēmēji atstātu Būvi, kā arī veic citas darbības, par kurām Līdzēji ir vienojušies.
    5. Gadījumā, ja Pasūtītājs nokavē maksājumu veikšanas termiņu par 10 (desmit) dienām vai citādi traucē vai neļauj Būvuzņēmējam veikt savas līgumsaistības, Būvuzņēmējam ir tiesības drošu elektronisko parakstu parakstītu vēstuli vai faksa paziņojumu, brīdināt Pasūtītāju par Līguma izpildes termiņa pagarinājumu.
    6. Pasūtītājs vienpusēji izbeidz Līgumu ar Būvuzņēmēju, nemaksājot Būvuzņēmējam līgumsodu, ja līgumu nav iespējams izpildīt tādēļ, ka līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas (atbilstoši Starptautisko un Latvijas Republikas nacionālo Sankciju likuma 11.1 panta trešajai daļai).
12. **Nepārvaramas varas apstākļi**
    1. Līdzēji neatbild par šajā līgumā noteikto saistību neizpildi vai nepienācīgu izpildi, ja tā radusies nepārvaramas varas iedarbības dēļ. Nepārvarama vara ir tādi ārkārtēji apstākļi, kurus Līdzēji nav varējuši paredzēt vai novērst, to skaitā dabas katastrofas, ugunsgrēki, karadarbība, masu nekārtības, streiki u.c. apstākļi, kas nav pakļauti pušu saprātīgai kontrolei.
    2. Par šādu apstākļu iestāšanos pusei, kura ir cietusi no nepārvaramas varas radītiem apstākļiem, ir pienākums nekavējoties rakstveidā informēt otru pusi. Ja līguma turpmāka izpilde nepārvaramas varas iedarbības dēļ nav iespējama, Būvuzņēmējs, cik ātri vien iespējams, sakārto būves vietu atbilstoši Pasūtītāja norādījumiem, kas pamatoti ar nepieciešamību saglabāt uzbūvētās konstrukcijas un nodrošināt ceļu satiksmes drošību līdz būvdarbu turpināšanai, par ko Līdzēji paraksta Darba un būves nodošanas – pieņemšanas aktu. Būvuzņēmējs saņem samaksu par visiem līdz līguma izbeigšanai kvalitatīvi paveiktajiem darbiem. Būvuzņēmējs ir atbildīgs par būvlaukumā esošā autoceļa uzturēšanu līdz brīdim, kamēr būvlaukums ar nodošanas – pieņemšanas aktu nav nodots Pasūtītājam.
13. **Pušu pārstāvji un kontaktinformācija**
    1. Pasūtītāja pārstāvis ar Līgumu saistītu jautājumu risināšanā, kā arī attiecībā uz Būvdarbu izpildi ir: \_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_, tālr. \_\_\_\_\_\_\_\_\_\_\_\_ , fakss, e-pasts, adrese\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
    2. Būvuzņēmēja pārstāvis ar Līgumu saistītu jautājumu risināšanā, kā arī attiecībā uz Būvdarbu izpildi ir: \_\_\_\_\_\_\_\_\_\_\_\_\_\_\_\_\_, tālr. \_\_\_\_\_\_\_\_\_\_\_ fakss, e-pasts, adrese\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
    3. Līdzēji vienojas, ka katrai Pusei ir tiesības jebkurā laikā mainīt vai atcelt savu Līgumā norādīto pārstāvi. Līdzēji nekavējoties rakstiski informē otru Līdzēju par pārstāvja nomaiņu. Rakstiski paziņotā pārstāvja pilnvaras ir spēkā līdz to atsaukumam.
14. **Strīdu risināšanas kārtība**
    1. Visas domstarpības un strīdi, kādi izceļas starp Līdzējiem saistībā ar Līguma izpildi, tiek atrisināti savstarpēju pārrunu ceļā, ja nepieciešams, papildinot vai grozot Līguma tekstu, pēc nepieciešamības pieaicinot neatkarīgus ekspertus un saņemot atzinumus un priekšlikumus par radušās situācijas iespējamiem risinājumiem. Izdevumus par eksperta pieaicināšanu sedz tā puse, kura ekspertu pieaicinājusi.
    2. Ja Līdzēji nespēj strīdu atrisināt savstarpēju pārrunu rezultātā, tas tiek atrisināts tiesā Latvijas Republikā spēkā esošajos normatīvajos aktos noteiktajā kārtībā.
15. **Līguma spēkā esamība**
    1. Šis Līgums stājas spēkā ar brīdi, kad Līdzēji to ir parakstījuši.
    2. Līgums ir spēkā līdz brīdim, kad Līdzēji ir izpildījuši visas savas saistības, vai līdz brīdim, kad Līdzēji ir panākuši vienošanos par Līguma izpildes pārtraukšanu, vai arī līdz brīdim, kad kāds no Līdzējiem, saskaņā ar šo Līgumu, to lauž vienpusēji.
16. **Noslēguma noteikumi**
    1. Pasūtītājam ir tiesības sniegt visas ar līguma noslēgšanu un izpildi saistītās ziņas citām iestādēm, kurām ir tiesības pieprasīt un saņemt šīs ziņas saistībā ar ārējā normatīvajā aktā noteikto uzdevumu vai funkciju izpildi.
    2. Gadījumā, ja kāds no Līdzējiem maina savu juridisko adresi vai bankas rekvizītus, tas ne vēlāk kā 3 (trīs) dienu laikā rakstiski paziņo par to otram Līdzējam.
    3. Visai sarakstei un jebkurai informācijai, ko kāds no Līdzējiem nosūta otram, ir jābūt latviešu valodā un nosūtītai uz Līgumā minēto adresi, ja vien Līdzējs – informācijas saņēmējs – nav iepriekš norādījis savādāk.
    4. Līdzēji uzņemas pienākumu sniegt rakstveida atbildi 5 (piecu) dienu laikā uz jebkuru pieprasījumu, kas saistīts ar šī Līguma izpildi.
    5. Līgums noslēgts 2 (divos) eksemplāros latviešu valodā, no kuriem viens eksemplārs nodots Pasūtītājam, bet otrs – Būvuzņēmējam. Visiem eksemplāriem ir vienāds juridiskais spēks.

**22. Pušu rekvizīti un paraksti**

**Pasūtītājs Būvuzņēmējs**

1. Skaidrojums par mazajiem un vidējiem uzņēmumiem Iepirkumu zraudzības biroja mājas lapā internetā (Iepirkumu veicējiem→Iepirkumu vadlīnijas→Skaidrojumi un ieteikumi): https://www.iub.gov.lv/sites/default/files/upload/skaidrojums\_mazajie\_videjie\_uzn.pdf [↑](#footnote-ref-1)